Həsən Əliyev: "Məndə idmançı bəxti yoxdur" - MÜSAHİBƏ - Stadium.az\nHəsən Əliyev: "Məndə idmançı bəxti yoxdur" - MÜSAHİBƏ\n16.05.2017 | 2003 dəfə oxunub\nHəsən Əliyev Azərbaycanın ən istedadlı güləşçilərindən biridir. 27 yaşlı pəhləvanımız 2010-cu ilin Avropa və dünya çempionudur. Azərbaycanı 2012 London Olimpiadasında da təmsil edən H. Əliyev son anda medaldan əlini üzmüşdü.\n"Tərəqqi" medalına layiq görülmüş güləşçimizlə müsahibəni təqdim edirik:\n- Güləş karyerasına başlayanda qarşına konkret hədəflər qoymuşdun?\n- Güləşlə məşğul olmağım məqsədli şəkildə deyildi. Uşaq yaşlarımda Qazaxda məşqlərə başlamışam. Səhhətimdə bəzi problemlər vardı. Dedilər idmana qoyun, biraz gücü və enerjisi artsın. Bir müddət məşqlərə getdim. Sonra müəllim gördü ki, potensialım var. 11 yaşımda Bakıxanov qəsəbəsində yerləşən İdman liseyinə gəldim. Sırf böyük idmançı olum deyə güləşə gəlməmişəm.\n- Yəqin, indi yarışa getməzdən öncə müəyyən məqsədin olur..\n- Əlbəttə, konkret hədəfin olmasa, güləşə bilməzsən. İnsan özünü dərk edəndən sonra döşəyə yalnız qələbə üçün çıxır. Mən 42 kq çəki dərəcəsində Avropa çempionatında iştirak edəndən bəri qarşıma müəyyən məqsəd qoyuram.\n- Qazaxda güləşə maraq böyükdür?\n- Bizdə 3 idman növü populyardır: güləş, voleybol və futbol. Ən çox maraq güləşədir. Çünki Qazax, əsasən bu növlə Azərbaycanda tanınır. Ənənəvi olaraq, sərbəst güləşə üstünlük verilir. Son vaxtlar klassik güləşin nümayəndələri də çıxmağa başlayıb. Ümumiyyətlə, bölgələrdə çox istedadlı uşaqlar var. Onları üzə çıxarmaq lazımdır. Demək olar ki, hər rayonda Olimpiya kompleksləri tikilib. Amma bu imkandan lazımınca istifadə edə bilmirik.\n- Doğulduğun yerdə sərbəst güləşin geniş yayıldığını dedin. Bəs, sən niyə Yunan-roma güləşini seçdin?\n- Məni ilk hazıraşdıran Taryel müəllim olub. Ailəvi dostumuz idi. Küçədə, ayaqyalın güləşdiyimi görürdü. Təkid etdi ki, məni zala gətirsinlər. Evdən səhhətimə görə güləşə getməyimə ehtiyatla yanaşırdılar. Taryel müəllim onları inandırdı ki, ilk öncə sadəcə qaçacaq və oynayacaq. İndi valideynlər övladının tez böyüməsini istəyir. 5 dəfə turnik edəndə 10 dəfə dartınmağı tələb edirlər. Güləşdə mərhələlər var. Uşaq 2,3,4-cü siniflərdə zala tullanıb-düşmək üçün gəlməlidir. Məndə də belə oldu. Sonra daha çox enerji tələb edən klassik güləşə üstünlük verdim.\n- Bölgələrdə güləş məktəblərinin vəziyyəti səni qane edir?\n- Demək olar ki, sıfır səviyyəsindədir. İşlər gedir, amma daha yaxşı ola bilər. Komplekslər normal məşqçilərin istifadəsinə verilməlidir. Rusiyada bizim güləşçilərin sayı qədər məşqçi var. Demirik ki, hər il 10 güləşçi ortaya çıxarılsın. Çıxsa, lap gözəl. 3-5 ildən 1 tanınmış güləşçi yetişdirsək, kifayət edir. Şükür Allaha, rayonlarda qəşəng təbiət, güclü uşaqlarımız var.\n- Legionerlərin güləş yığmasına cəlb edilməsinin səbəbi nədir?\n- Qeyd etdiyim kimi, bölgələrdə lazımi qədər iş getməməsinə görə, yerli idmançıların yetişməməsinə görə. Tələbəsi ilə birlikdə məşq edən, əziyyət çəkən məşqçilər var. Amma bu hazır güləşçini üzə çıxarmaq da önəmlidir.\n- Döşəyə çıxdığın ilk qarşılaşmada həyəcanlı idin?\n- Düzü, dəqiq xatırlamıram. Uşaq yaşlarımda çox vaxt Daşkəsənə yarışa gedirdik. Elə indi də döşəyə çıxanda həyəcanlı oluram. Təkcə dəlidə qorxu olmur (gülür). Məsələ bu qorxuya üstün gəlməkdir.\n- Güləşçinin psixoloji durumu çıxışına necə təsir göstərir?\n- Psixoloji durum güləşçi üçün çox önəmlidir. Xaricdə hər komandanın psixoloqu var. Bizdə bu məsələyə ciddi əhəmiyyət vermirlər. Başqa ölkələrdə "ailə psixoloqu" anlayışı var. Azərbaycanda psixoloqa getmək istəyirsən, zarafata salıb "dəlisən, nəsən" - deyirlər. Depressiya, mənəvi yorğunluq elə psixologiya ilə bağlıdır. Bunu məşqçilər də təsdiqləyə bilər. Psixoloji baxımdan güləşçilərimiz zəifdir. Mən özüm mütəmadi psixoloqla görüşürəm. İdmançı, xüsusən güləşçi üçün mənəvi yükdən xilas olmaq çox mühümdür.\n- Səni şən insan kimi tanıyırıq. Depressiyaya tez-tez düşürsən?\n- İnsan zahirən şən görünsə də, əslində özünə qapalı ola bilər. Mənim bir dostum var. Deyir ki, kimsə sənə şən deyəndə özümü öldürmək istəyirəm (gülür). Gedirsən qıraqda gülüb danışırsan. Mənlə oturursan səsin çıxmır. Sadəcə mən problemlərimi aşkara çıxarmağı sevmirəm. Onları özüm həll etməyə çalışıram. Psixoloji yorğunluq tez-tez hiss edirəm. 2017-ci ildə idmanla məşğul olmağımın 20 ili tamam olur. İşin fiziki yüklənmə tələb etmirsə, məsələn, yazı işini yorğun ola-ola biraz ürəksiz görə bilərsən. Güləşdə isə bu keçmir. Zala girdinsə, özünü düzəltməlisən. Ürəklə məşq etmədinsə, xeyri olmayacaq. Nəzərə almalısan ki, sənin minlərlə rəqibin də dayanıb durmur. Müntəzəm məşq edirlər.\n- Birinci dəfə ciddi uğur qazandığın yarışı necə xatırlayırsan?\n- 2006-cı ildə Gənclər arasında Avropa çempionatının finalında uduzmuşdum. Turnirdə 4 görüş keçirdim. Yaşımız az idi, yeməyimizə fikir vermədik. Həzm sistemim pozulmuşdu. Çəkim artmışdı, məşqçi məni oteldə qaçırırdı. Camaat bizə dəli kimi baxırdı.\n- Hansı turniri özün üçün ən uğursuz hesab edirsən?\n- 2011-ci ildən sonra bütün nüfuzlu yarışların yarımfinal mərhələsində uduzmuşam, həm də necə. Bir ay əvvəl həmin rəqibə qalib gəlmişəm, amma həlledici turnirdə məğlubiyyət almışam. Yerimdə kim olsaydı, dəli olardı. Məndə idmançı bəxti yoxdur. 2012 Olimpiadasında gürcü güləşçiyə (red. Revaz Laxşi) xəbərdarlıq ucbatından uduzdum. Olimpiadadan sonra ona iki dəfə qalib gəldim. Qısası, rahat udduğum rəqiblərə dünya, Avropa çempionatlarında cüzi fərqlə uduzuram.\n- Vacib turnirlərdəki uğursuzluqdan sonra özünə tez gəlirsən?\n- Mənə çətin olur. Hətta dostlar, hava da xoş gəlmir. Depressiyanın pik nöqtəsidir. Uduzub gəlirsən, kimsə soruşur necə oldu? Gəl, indi həmin şeyləri bir də danış.... İnsan təsəllidən də iyrənir. 2014-cü ildə Vantaada keçirilən Avropa çempionatında finala çıxmışdım. Görüşün başa çatmasına 3 saniyə qalmış hakim mənə xəbərdarlıq verdi. Hakim də türk idi, sonra federasiya onu qovdu. Güləşdə qələbə qələbəni gətirir. Qalib gəldikcə özünə inamın artır. Uduzmaq isə, bir növ vərdiş halını alır.\n- Beynəlxalq turnirlərdə hakim qərəzi ilə çox üzləşirsən?\n- İndiki dövrdə bizi yarışlarda çox sıxırlar. Rusiya güləşçilərinə hakimlərin simpatiyası artıb. Elə görüşlər olub ki, mübarizənin taleyini hakim həll edib. Hazırki güləş qaydaları da buna imkan verir.\n- 2016-Rio Olimpiadasının güləş yarışında da hakimliklə bağlı ciddi şikayət oldu. Hətta həmyerlimiz Hicran Şərifovun əsas hakim olduğu görüşdə Monqolustan güləşçisinin məşqçiləri soyunmaqla etirazını bildirmişdi....\n- Həmin görüşə baxmışdım. Əvvəlki qaydalara görə güləşçi mübarizədən qaçırdısa, hakim onun rəqibinə birbaşa xal verə bilirdi. Yeni qaydalara əsasən ilk öncə xəbərdarlıq etməlisən ki, qaçmasın. Hicran müəllim də köhnə qaydalara əsasən düz qərar verdi. O da insandır, ola bilsin, yeni qaydanı unutmuşdu. Monqolustan idmançısı da sevincin həddini çox aşmışdı. Normal mübarizə aparsaydı, onsuz da qalib olacaqdı.\n- Qaydaların tez-tez dəyişməsi güləşçilərimizin çıxışına nə dərəcədə təsir göstərir?\n- Elə evimizi o yıxır da. Yarışa gedirik, orda xəbərimiz olur ki, qayda dəyişib. Bu qaydaya öyrəşmək lazımdır axı. Gah xal sistemi, gah da cəza verilməsində dəyişiklik edirlər. Hazırda hakimlərə böyük ixtiyar verilib. Onlar istədiyi adamı uduzdura bilir.\n- Zarafat etməyi sevirsən. Zarafatından inciyən dostun olub?\n- Yox. Dost adamdan inciməz. Düzdür, zarafat edəndə həddini də bilməlisən.\n- Bakı-2015 Avropa oyunlarında erməni güləşçisinə uduzmuşdun. Bundan sonra xalqımız sənə dəstək nümayiş etdirdi. Gözlənilməz olmadı sənin üçün?\n- O dərəcədə dəstək gözləmirdim. Özümə də maraqlı gəldi. Əlbəttə, heç bir azərbaycanlı doğma publika önündə erməniyə uduzmaq istəməz.\n- Həmin güləşçi Rio-2016 Olimpiadasında təmsilçimiz Rəsul Çunayevə də qalib gəlmişdi...\n- İdmandır, hər şey ola bilər. Döşəkdə daha hazırlıqlı olan qalib gəlir. Mən qalib gəldiyim rəqibləri yadımda saxlamıram. Amma illər öncə məğlub olduğum güləşçiləri bir-bir saya bilərəm. Biz erməni güləşçilərinə qalib də gəlmişik, bəzən uduzmuşuq da. Bu normal bir şeydir. Qələbə hər dəfə sənə qismət olmaya bilər.\n- Böyüklər arasında 60, 66, 71 kq çəki dərəcələrində mübarizə aparmısan. Hansında güləşmək sənə daha asandır?\n- 60 kq-da mənə çətin idi. Çünki çəkini xeyli salmalı olurdum. Çəki salmaq üçün çəkdiyim əziyyəti isə sözlə ifadə edə bilmirəm. İnsan ac olanda su, çörəklə birtəhər özünü saxlayır. İdmançı isə çəkisini aşağı salmaq üçün ac-susuz qaçır tərləməlidir ki, lazımi göstəriciyə çatsın. Kəskin pəhrizdən sonra yemək də, çay da adama dadlı gəlir.\n- Güləşdə "çəkinin gecikməsi" deyilən anlayış var. Hansısa turnirdə bu halla üzləşmisən?\n- Rio-2016 Olimpiadasına lisenziya xarakterli turnirə gedirdik. Çəki mərasiminə 3 gün vaxtımız vardı. Moskvadan Pekinə uçduq. Orda Monqolustana təyyarə reysi təxirə salındı. 20 saat hava limanında gözləməli olduq. Əlavə paltar da yox idi ki, heç olmasa aeroportda məşq edək. Ona görə Monqolustana çatanda çəkiyə gecikdik.\n- Azərbaycanın ev sahibliyi etdiyi İslamiadada güləşçilərimizdən nə gözləmək olar?\n- Bu turnirdə mən güləşməyəcəm. Yaxşı nəticələr olacaq. 8 çəki dərəcəsində mübarizə aparacağıq. Bunun ən azı 5-də medal olacaq. (qol.az)


Ermənistanda 115 nəfər koronavirusa yoluxub\nGAXA Sputnik Ermənistana istinadən xəbər verir ki, Ermənistanın baş naziri Nikol Paşinyan koronavirusa yoluxanların sayının 84-ə qədər artdığını açıqlayıb. Sonra Ermənistanda koronavirusa yoluxanların sayı 115-ə çatıb. Öncə, Eçmədzin şəhərində nişan zamanı xeyli sayda vətəndaş virusa yoluxduğu haqqında məlumat yayımlanıb.\nMəlumata görə, Eçmədzin şəhəri üç tərəfdən şəhərə girmək və çıxmaq üçün yol bağlanıb. Şəhərdə yoxlama məntəqələri quraşdırılıb. Xəstəliyin yayılmasının ikinci nöqtəsi İrəvandakı tikiş atelyesi olub.\nPaşinyanın sözlərinə görə, hazırda 444 nəfər təcrid olunub, daha 790 nəfər isə özünü təcrid edir. Baş nazir qeyd edib ki, təcrid üçün hələ bir sıra potensial var, ancaq miqyas böyüdükdə bu mənasız olacaq.\nKoronavirus səbəbiylə Ermənistanda martın 16-da 30 gün müddətində (14 aprelədək) fövqəladə vəziyyət rejimi tətbiq edilib. Fövqəladə vəziyyət üçün məktəblərin və universitetlərin, mədəniyyət obyektlərinin işi məhdudlaşır, kütləvi tədbirlər ləğv edilir, Ermənistana giriş və çıxış məhdudlaşdırılır (lakin ləğv olunmur).\nMəlumata görə, 16 ölkə vətəndaşlarının Ermənistana girişi qadağan olunub. Həmin ölkələdən yük daşıyan sürücülərə bu məhdudiyyət şamil edilmir.\nBu ölkələrdən qayıdan Ermənistan vətəndaşları dərhal 14 günlük karantinə yerləşdirilir.


access_time04/06/2021 17:19 folder_openTarix\nTariximizin qara səhifələri, milli dövlətçiliyimizin sınağa çəkilən anları, xalqımızın ağrı-acılar, məhrumiyyətlər içərisində yaşadığı günlər çox olub. Ancaq 1993-cü ilin iyun ayının əvvəllərində öz kuliminasiya nöqtəsinə çatmış hakimiyyət böhranı, siyasi böhran milli tariximizin ən ağır səhifələrindəndir. Çünki o günlər Azərbaycan öz dövlət müstəqilliyini bir əsrdə ikinci dəfə itirmək təhlükəsi ilə üz-üzə idi. Həmin günlər xalqımız qardaş qanı tökmək üçün hazırlanmışdı. Azərbaycan xanlıqlara parçalanmanın bir addımlığında idi. Bütün bunları isə ssenari kimi ardcıllıqla hazırlayan bədxahlar idi.\n4 iyun 1993-cü il Gəncədə Azərbaycan ordusunun keçmiş korpus komandiri Surət Hüseynovun başçılıq etdiyi hərbi qüvvələrlə hökumət qüvvələri arasında silahlı toqquşma baş verib. S.Hüseynovun nəzarətində olan 709 saylı hərbi hissənin tərksilah edilməsi ilə bağlı həyata keçirilən əməliyyat uğursuz olub, hər iki tərəfdən 35 nəfər həlak olub. Gəncəyə göndərilmiş hökumət rəsmiləri S.Hüseynovun dəstəsi tərəfindən girov götürülüblər. Bu hadisə Azərbaycanda dərinləşməkdə olan hərbi-siyasi böhranı kritik həddə çatdırıb, ölkə vətəndaş müharibəsi astanasına gəlib.\nTanınmış politoloq, sabiq təhlükəsizlik zabiti Ərəstun Oruclu 4 iyun hadisələri ilə bağlı “Sherg.az”a danışıb.\nPolitoloq baş verənlərin ssenarisini kimlərin hazırladığına dair maraqlı faktları açıqlayıb:\n“4 iyun 1993-cü il tarixində başlayan və sonda hakimiyyət dəyişikliyi ilə nəticələnən proses postsovet məkanında bir çox ölkədə gedən ümumi prosesin tərkib hissəsi idi. Yəni 1991-ci il sonunda SSRİ dağıldı və milli azadlıq hərəkatı dalğasında postsovet ölkələrinin bir hissəsində milli hakimiyyətlər quruldu. Onlar da milli dövlətçiliyin möhkəmlənməsi üçün yol aldılar. Əlbəttə, milli azadlıq hərəkatı dalğasında hakimiyyətə gələn insanların çoxu təcrübəsiz idi. Ümumiyyətlə, SSRİ dövlət idarəçiliyi artıq işə yaramırdı, hər şeyə sıfırdan başlamaq lazım idi. Amma müvafiq modellər də yox idi. Demək olar ki, Mərkəzi Asiya ölkələri və Rusiya xaric baltikyanı ölkələrə toxunulmurdu. Məlum idi ki, onlar heç vaxt SSRİ-nin tərkibinə qayıtmayacaqdılar, nə də Rusiya onları öz təsir dairəsinə sala biləcəkdi. Çünki NATO, Avropa Birliyi, Qərb ölkələri baltikyanı ölkələri təsir dairəsinə salmaqda maraqlı idi. Sonda bu proses baş verdi. Rusiya isə həmin dövrdə postsovet ölkələrində gedən milli dövlətçilik quruculuğunun qarşısını almaq və onları təsir dairəsində saxlamaq üçün müvafiq senarilər hazırlayırdı. Bu ssenarilər əslində 4 ölkədə baş verdi”.\nƏ.Oruclu qeyd edib ki, Azərbaycanda 1993-cü il hadisələri hərbi və siyasi komponentlərlə paralel olaraq baş verdi:\n“1993-cü ilin iyununda hərbi güclərdən istifadə olundu. Həmin güclər SSRİ dağılanda artıq Rusiya tərəfindən Azərbaycan dövlətinin ərazisində yerləşdirilib, silahlandırılmışdılar. Konkret olaraq Sürət Hüseynov və Əlikram Hümbətovu nəzərdə tuturam. Bu qiyamçı dəstə birmənalı olaraq Rusiyanın ssenarisini icra edirdi. Sadəcə olaraq Azərbaycanda, eləcə də Gürcüstanın özündə senari pozuldu. O zaman Gürcüstanda hərbi şura yaradıldı və həmin şuraya Eduard Şevarnadze rəhbərlik etməyə başladı. Rusiya Azərbaycanda qiyama start verməklə Elçibəy hakimiyyətinin devrilməsinə səbəb oldu. Bununla da hakimiyyətə Heydər Əliyev gəldi. Mərkəzi Asiya ölkələrində isə bu proses olmadı. Çünki orada köhnə kommunist liderləri qalmışdı. Onların hamısı ölənə qədər dövlətin başında idi. Onlar Rusiya üçün narahatlıq doğurmudular. Belarus və Ukraynada isə bu proses bir qədər dinc və parlament yolu ilə həyata keçirildi. 1994-cü ildə Belarus Parlamentinin sədri Stanislav Şuşkeviç və Ukrayna prezidenti Leonid Kravçuk kənarlaşdırıldı və Rusiya onların yerinə daha loyal adamları gətirdi”.\nAnalitikin sözlərinə görə, Rusiya başa düşürdü ki, postsovet ölkələrində başlanan milli dövlət quruculuğu prosesi gedən dövlət Rusiyadan uzaqlaşacaqlar:\n“Onlar Rusiyanın geosiyasi rəqibləri ilə daha yaxından ünsiyyət quracaqdılar. Bununla da Rusiya faktiki olaraq bu ərazilərə siyasi nəzarəti itirmiş olacaqdı. Ona görə də 4 iyun hadisələri bu səbəbdən baş verdi. Rusiyada heç cür qəbul edə bilməzdilər ki, milli azadlıq hərəkatı dalğasında hakimiyyətə gəlmiş şəxslər hakimiyyətə qalsınlar. Ona görə də daha çox köhnə sovet məmurları, SSRİ təcrübəsi keçmiş siyasətçilər Rusiya üçün əlverişli idi. Rusiya Azərbaycandakı bölgələrə təsir etməklə bizi öz təhdidi altında saxlayırdı. Hətta hakimiyyət dəyişdikdən sonra belə münaqişə davam etdi. Rusiya bu bölgələri öz nəzarətində saxlamaq üçün bu addımları atmışdı. İndi müxtəlif iddialar var. Məsələn, bir çoxları deyir ki, guya Elçibəy hökuməti qalsaydı, yaxşı olacaqdı? Bir çoxları daha pis olacağını, digərləri isə yaxşı olacağını söyləyirlər. Bunu indi söyləmək çətindi, çünki tarix belə müqayisələri sevmir. “Olsaydı” kimi mülahizələr real siyasətlə əlaqəli deyil. Amma istənilən halda ən azı Rusiya ilə bu qədər yaxınlıq olmayacaqdı, ölkədə müəyyən inkişaf və siyasi dinamika, iqtisadi azadlıq olacaqdı. Amma bu proseslərin qarşısı alındı. Hadisədən 28 il keçdikdən sonra və hər il 4 iyun olanda geridə yaşananları müzakirə edirik. Fikrimcə, bu müzakirənin özü yanlışdır. Çünki tarixi müzakirə etməklə keçmişdə qalmış oluruq. Lakin indi gələcəyə baxmaq lazımdır, yəni nə etməliyik ki, ölkəmizin suverenliyini və ərazi bütövlüyünü tam təmin edək. Bu mənada düşünürəm ki, keçmişi tarixçilərin öhdəsinə buraxmaq lazımdır. Çünki siyasətçilər bu mövzunu müzakirə edəndə çoxlu mübahisələr çıxır. 4 iyun hadisələrinə dair dayanmayan müzakirələrin səbəblərindən biri odur ki, həmin dövrdə hakimiyyətdə olmuş və hakimiyyəti itirmiş şəxslər bu gün də Azərbaycan siyasətində aktualdırlar. Bu mənada hər kəs çalışır ki, öz həqiqətini cəmiyyətə aşılasın. Hər halda irəliyə baxmaq lazımdır. Düşünürəm ki, tarixdə qalmaq keçmişdə qalmaq deməkdir”.


Microgaming Şərq-Asiya mədəniyyətinə həsr edilmiş bir gözəl online oyun slotunu buraxdı. Bu dəfə müxtəlif Çinli şanslı cazibədarları tapa bilərsiniz gənc kawaii qız tərəfindən saxlanılır Asiya xatirə mağaza ziyarət edəcək. Fortune Girl May 2017-da Microgaming pulsuz slotlarının siyahısına qoşulmuşdur. Bu cazibədar Asiya temalı slot maşın oyununda 5 makaraları, 15 aktiv ödəniş xətləri və 3 satırları var. Mağazanın rəflərindəki öz uğurlu cazibədarlığını tapın və Fortune Girl slots oyununu oynamaq və fantastik mükafatlar gətirməkdə sizə kömək edəcək!\nRəflərdə qalibiyyətə baxın!\nRəflərdə nə tapa biləcəyinizi görək! Gözəl Asiya qızı sizin üçün ən uğurlu cazibədarlığı seçməyə və necə istifadə etdiyinizə dair sizə kömək edəcək! Bir çox digər slot kimi, Fortune Girl pulsuz slot soldan sağa oynayır. Və əsas məqsədi ödəmə xətləri boyunca bitişik makaralarda ən azı 3 eyni hiyeroglif və ya şanslı yaraşıqları sıralamaqdır. Yaradıcılar, Fortune Girl slots oyununa bir neçə xüsusi simvol əlavə etdi ki, bu da sizə daha çox mükafat gətirəcək və oyun boyunca heyecanlanacaq.\nOyun Logo - bu faydalı şəkil Fortune Girl casino video slot Wild simvolu olan hər hansı bir simvol təmsil edə bilər. Lakin, Dağıtıcı simvolu kimi çıxış edə bilməz. Qazanan xəttləri tamamlamaq üçün istifadə edilə bilər.\nScatter - ağzında sikkə ilə aslan təsvir edən bu icon hər hansı bir mövqedə ödəyir və maraqlı pulsuz spins oyun başlaya bilərsiniz. 3 və ya daha çox 14 serbest spin tetiğinin hər hansı bir yerində scatters.\nQızıl Geyts - bu icon yığınlarda gəlir. Bu simgeler oyun tahtasına oturduqdan sonra, darvazalar təsadüfi bənzər simvolları açacaqdır. Əsas oyunda qapılar Wild simvollarını aça bilmirlər. Bonus oyun zamanı, Qızıl Qapılar super yığılmış və Wild simvollarını ortaya qoyur.\nTələbə qız Yenilənib: Yanvar 29, 2019 Author: Aamir Berrey\n1 Tələbə qız\n2.0.0.2 Futbol tərəfdarları\n2.0.0.3 Zombi hücumu\n2.0.0.4 Jackpot diamonds\n2.0.0.5 Qızıl cəngavər\n2.0.0.8 Vəhşi scarabs


Şimal bölgəsinin abidə mühafizəçiləri təlimlərə cəlb olunub - AZƏRTAC – Azərbaycan Dövlət İnformasiya Agentliyi\nŞimal bölgəsinin abidə mühafizəçiləri təlimlərə cəlb olunub\nXaçmaz, 20 iyul, Elxan Yusifli, AZƏRTAC\nXaçmaz Tarix-Diyarşünaslıq Muzeyində şimal bölgəsinin abidə mühafizəçiləri üçün “Tarixi abidələr bu gün və sabah: mühafizə problemləri” mövzusunda səyyar seminar-treninqə start verilib.\nAZƏRTAC xəbər verir ki, iyulun 19-dan başlayan təlimlər Azərbaycanın maddi və qeyri-maddi mədəni irsinin yerlərdə qorunması, təbliği, bərpası və inkişaf etdirilməsi məqsədilə Respublika Mədəniyyət Müəssisələri İşçilərinin Hazırlıq və İxtisasartırma Mərkəzi tərəfindən təşkil edilib.\nMədəniyyət və turizm nazirinin müvafiq əmrinin icrası ilə əlaqədar keçirilən səyyar seminar-treninqdə Xaçmaz, Quba, Qusar, Siyəzən, Xızı və Şabran rayonlarında çalışan 28 nəfər abidə mühafizəçisi iştirak edir.\nTreninqi əhatə edən mövzular yerlərdə maddi və qeyri-maddi mədəni irsin qorunması və bərpası, turizmin inkişafı məsələlərinə həsr olunub.\nİyulun 23-dək davam edəcək təlimlərə ekspert kimi Mərkəzin müəllimi Arif Əliyev, “Azərbərpa” Elmi Tədqiqat Layihə İnstitutunun baş mühəndisi Cahid Qədirli, Azərbaycan Elmlər Akademiyasının Arxeologiya və Etnoqrafiya İnstitutunun əməkdaşı İdris Əliyev, Qobustan Dövlət Tarixi-Bədii Qoruğunun baş mühafizi Fikrət Abdullayev, Şirvanşahlar Saray Kompleksinin direktor müavini Səadət Mirzəyeva və digər mütəxəssis müəllimlər cəlb olunub.\nAZERTAG.AZ :Şimal bölgəsinin abidə mühafizəçiləri təlimlərə cəlb olunub


Veysəloğlu Şirkətlər Qrupunun tətbiq etdiyi Korporativ Sosial Məsuliyyət strategiyasının məqsədi dayanıqlı inkişaf və ümumi rifah naminə Azərbaycan ictimaiyyəti və Veysəloğlu Şirkətlər Qrupunun bütün maraq qrupları üçün ortaq dəyərlər yaratmaq və inkişaf etdirməkdir.\nTəhsilə dəstək İdmana dəstək Xeyriyyəçilik Vətənsevərlik\nTəhsilin cəmiyyəti aydınlığa doğru aparan yeganə yol olduğunu düşünürük və bunun üçün vətəndaşların və tərəfdaşlarımızın təhsillə bağlı addım və layihələrini öz dəyərlərimiz və prinsiplərimizə uyğun şəkildə dəstəkləyirik. Bu fəaliyyət çərçivəsində ölkəmizin regionlarında yaşayan abituriyentlərin ali təhsil müəssisələrinə qəbul olunmaları üçün hazırlıq prosesini təmin edir, eyni zamanda əməkdaşlarımızın yüksək bal toplayan övladlarına aylıq tələbə təqaüdü veririk.\n“Əqli və fiziki sağlamlıq birbaşa idmanla bağlıdır” deyərək, gənclərin müxtəlif idman növləri ilə məşğulluğunu təmin edirik. İdmançılarımızın müxtəlif yarışmalarda qələbə qazanmalarında şirkətimizin dəstəyi xüsusi yer alır.\nYardımsevərliyin ümumi ictimai rifaha və cəmiyyətin bir-birinə mənəvi bağlılığının formalaşmasına müsbət təsir edəcəyinə inanır və bu məqsədlə əhəmiyyət kəsb edən addımlar atırıq: Ən çox qayğıya ehtiyacı olan uşaqların yaşadıqları məkanlara olaraq ziyarətlər təşkil edilir, ehtiyac olanların bayram sovqatını hazırlamağı unutmuruq.\nVeysəloğlu Şirkətlər Qrupu sosial məsuliyyətli və vətənpərvər bir korporativ “vətəndaş”dır, bunun üçün Azərbaycan Respublikasının ərazi bütövlüyü və suverenliyi uğrunda həlak olmuş şəhidlərin ailələrinə və qazilərə xüsusi hörmətlə yanaşır. 24 Qarabağ qazisinə, veteranına, şəhid ailəsinə aylıq maddi yardım göstəririk, bayramlar və əlamətdar günlərdə 170-dən çox ailəyə sovqat çatdırırıq. Bundan başqa, ölkəmiqyaslı çətinliklər zamanı da cəbhə xəttində şücaət göstərən ordumuzun yanında olduq və bununla qürur duyuruq!


Azərbaycan “ArabianTravel Market-2017” beynəlxalq turizm sərgisində iştirak edir\n24 aprel 2017-ci il tarixində Dubay Beynəlxalq Ticarət Mərkəzində “Arabian Travel Market-2017” (ATM) illik beynəlxalq turizm sərgisi açılıb. Bu, ən böyük və nüfuzlu beynəlxalq sərgilərdən biridir. Birləşmiş Ərəb Əmirliklərinin (BƏƏ) vitse-prezidenti və Baş naziri, Dubay Əmiri Şeyx Məhəmməd bin Raşid Əl Maktumun himayəsi ilə keçirilən sərgi ölkənin turizm sənayesində mühüm hadisədir və bütün iştirakçılara daha sıx əlaqələrin qurulmasında, əməkdaşlıq haqqında sazişlərin bağlanmasında əlverişli imkan yaradır.\nAzərbaycanı bu nüfuzlu sərgidə Mədəniyyət və Turizm Nazirliyinin turizm şöbəsinin müdiri Aydın İsmiyevin başçılıq etdiyi nümayəndə heyəti təmsil edir. Azərbaycan pavilyonunda 40 turizm şirkəti, o cümlədən “PASHA TRAVEL”, “Silk Way Travel/AZAL”, “Absheron Hotel Group”, “Falcon travel”, “Zakher Travel Azerbaijan”, “Аtlas Travel”, “Azerbaijan Convention Bureau/Baku Shopping Festival”, “Baku City Circuit” və digər məşhur şirkətlər təqdim olunub. Sərgidə həmçinin İçərişəhər Tarix-Memarlıq Qoruq İdarəsinin rəhbəri Əsgər Ələkbərov, idarənin və Azərbaycan Konvensiya Bürosunun rəsmiləri iştirak edib.\nSərgidə 150-dən çox ölkənin nümayəndələri iştirak edirlər. Turizm sahəsinin 40 mindən çox ekspert və mütəxəssisinin iştirakı gözlənilir. Ekspozisiyadakı 65 milli pavilyonda 2800 eksponent təqdim edilib. Sərgi günlərində 35 seminar və texnoloji sessiyanın keçirilməsi planlaşdırılır. Həmçinin 2,5 milyard dollardan artıq məbləğdə biznes əqdləri bağlanması gözlənilir.\nÖlkəmizin BƏƏ-də səfiri Daşqın Şikarov və Dubayda baş konsulu Pərviz İsmayılzadə Azərbaycan pavilyonunun işi ilə tanış olub, iştirakla bağlı məsələlərlə maraqlanıblar.\nSərginin elə ilk günündə ölkəmizin ekspozisiyası çoxsaylı ziyarətçilərin, o cümlədən turizm bazarı peşəkarlarının və potensial turistlərin diqqətini cəlb edib. Azərbaycan stendində ölkəmizin ən məşhur turizm istiqamətləri barədə təkliflər, turizm potensialı və görməli yerləri haqqında müfəssəl məlumat əldə etmək olar.


Nazir: Təqaüd alan tələbələrin sayı 50 faizə çatdırılacaq – ASTV\nNazir: Təqaüd alan tələbələrin sayı 50 faizə çatdırılacaq\n2020-2021-ci tədris ilindən təqaüd alan tələbələrin sayı 50 faizə çatdırılacaq.\nAstv.news məlumatına görə, bunu Yeni Azərbaycan Partiyasının təşkilatçılığı ilə keçirilən “Təhsilin inkişaf strategiyası: nailiyyətlər və əsas hədəflər” mövzusunda konfransda Təhsil naziri Ceyhun Bayramov bildirib.\nOnun sözlərinə görə, bu ilin tədris ilində tələbələrə verilən təqaüdlərin həcmi 20 faiz artırılıb, bu da 110 mindən çox tələbəni əhatə edib:\n“Təhsilin inkişafı dövlət strategiyasında əsas hədəflərdən olub. 2013-2019-cu illərdə 3300-ə yaxın məktəb tikilib və təmir olunub. Bu il respublika fənn olimpiadalarında 30 mindən çox şagird iştirak edib. Əvvəlki illərlə müqayisədə, bu rəqəm beş dəfə çoxdur. Əməkhaqqı 1000 manatdan çox olan müəllimlərin sayı təxminən 5000 nəfər təşkil edib”.\n“Sənaye və innovasiyalar üzrə Bakı Dövlət Peşə Mərkəzinə bu tədris ilində səkkiz istiqamət üzrə 231 tələbə qəbul edilib. Gələn ildən tələbə sayının 1000 nəfərə çatırıdılması nəzərdə tutulur”, – deyə C. Bayramov qeyd edib.\nDağ yəhudilərindən parlament seçkilərində iştirak etmək üçün Yəhudi İcmasına müraciət edənlər var. Bu sözləri Modern.az-a Quba rayonu Qırmızı qəsəbə Dağ Yəhudiləri dini icmasının sədri Yuri Naftaliyev söyləyib. O qeyd edib ki, parlament seçkilərində yəhudilərin cəmi bir nəfər namizədi olacaq: “Amma hələlik namizədin kimliyi ilə bağlı dəqiqləşmə aparmamışıq. Yəqin ki, yaxın […]\nŞəmkirdə avtomobil qarda batdı – FOTO/VİDEO\nHava kəskin soyuyur: külək, yağış, qar – XƏBƏRDARLIQ


""Qarabağ Azərbaycandır!” hərəkatı yaradaq" » News12.az\n""Qarabağ Azərbaycandır!” hərəkatı yaradaq" - Əli Əhmədov A- / A+\nMən hər bir azərbaycanlını “Qarabağ Azərbaycandır!” hərəkatının fəal iştirakçısı olmağa səsləyirəm. Gəlin bir cəsarətli çağırışı ilə dünyaya səs salan, milli ruhu yüksəldən, milli birliyimizi və vətəndaş həmrəyliyini daha da gücləndirən Prezident İlham Əliyevin ətrafında sıx birləşək. Qüdrətli, möhtəşəm “Qarabağ Azərbaycandır!” hərəkatı yaradaq, xalqımızın iradəsini, əzmini və qətiyyətini düşmənə nümayiş etdirək. Beynəlxalq birlik, ilk növbədə BMT, ATƏT-in Minsk qrupu, onun həmsədri olan vasitəçilər danışıqlar prosesində böyük müdriklik, təmkin, eyni zamanda qəti və sarsılmaz mövqe nümayiş etdirən Prezident İlham Əliyevin arxasında möhtəşəm xalq iradəsinin və hərəkatının dayandığına əmin olsun. Dövlətə, millətə sədaqətin, Qarabağ münaqişəsinin ədalətli həllinə dəstəyin ən mühüm ifadəsini mən bunda görürəm”, - Ə.Əhmədov bildirib. (Modern.az)шаблоны для dle 11.2\nTarix: 9-10-2019, 12:44


Nəşr edilib: 16:45 25/03/2020 Baxış sayı: 162\nMəşhur aşpaz Suna Kazımoğlu sosial şəbəkə vasitəsilə evdə qal çağırışı edib.\nMedianews.az Trend-ə istinadla xəbər verir ki, hamı kimi evdə olduğunu bildirən bloqer karantinin 4-cü gününü ailəsi ilə birgə keçirdiyini bildirib:\n“Bilirsiniz ki, oğlum Nyu-Yorkda oxuyur, təyyarə ilə Azərbaycana gəlib. Hazırda karantindədir. Oğlumla hər gün telefonla danışıram. Vəziyyətindən razıdır, hazırda bütün təyyarə sərnişinləri oteldə karantin rejimindədir.\nHər gün hərarətləri ölçülür, yeməkləri verilir, dediyinə görə, onlara çox gözəl baxırlar. Bu qədər diqqət və qayğıya görə Azərbaycana təşəkkür etmək istəyirəm. Test nəticələri neqativ çıxdığı zaman oğlum da yanımızda olacaq.\nAzərbaycan tədbirləri ən başda və qısa zaman ərzində ələ ala bilib. Deyə bilərəm ki, ən yaxşı tədbir almış ölkələrdən biridir. Bu səbəbdən mənim içim rahatdır, sizin də içiniz rahat olsun. Hər kəsdən xahiş edirəm ki, evdə qalın. Sadəcə özümüzü yox, hamını düşünməliyik.\nOğlum üçün çox darıxmışam, ancaq sağlamlığımız üçün ondan bir müddət ayrı qalmağa razıyam”.


Analitik Ekspertiza Mərkəzinin YIRTIQ ÇƏTİRİ - Daha hansı qurumlar bizi TƏHLÜKƏYƏ ATIR? » Azərbaycan Reallığı\nAnalitik Ekspertiza Mərkəzinin YIRTIQ ÇƏTİRİ - Daha hansı qurumlar bizi TƏHLÜKƏYƏ ATIR?\n11-05-2022, 16:00 410\n“Azərbaycanda əhalinin sağlamlığı ciddi təhdid altındadır. Dövlət xəstəxanalarına, poliklinikalara, bəzi özəl klinikalara və apteklərə külli miqdarda mənşəyi məlum olmayan və ilk baxışdan keyfiyyətsiz, hətta yararsız olduğu görünən şprislər paylanılıb. Bu şprislərdən istifadə insanların müxtəlif ağır infeksiyalara yoluxmasına, hətta ölümlərə səbəb ola bilər”.\nBu fikirlər dövlət xəstəxanalarından birində çalışan və məlum səbəblərdən adının çəkilməsini istəməyən həkimə aiddir. Redaksiyamıza müraciət edən həkim fakt kimi həmin şprislərin bəzi nümunələrini də təqdim edib. Bəziləri tünd, bəziləri açıq-qara rəngdə olan şprislərin (şəkilləri təqdim olunur-red.) hansısa plastik məhsulların (ola bilsin, birdəfəlik şprislərin) 2-ci, 3-cü təkrar emalından sonra kustar üsullarla hazırlandığı aydın şəkildə görünməkdədir.\n“Ən dəhşətlisi odur ki, bu şprislərin üzərində istehsalçısı kimi yazılan şirkətlərlə bağlı hər hansı məlumat tapmaq mümkün deyil. Yəni, tamamilə saxta məhsullardır. Belə saxta, mənşəyi məlum olmayan şprislər İcbari Tibbi Sığorta Agentliyinin (İTSA) və Səhiyə Nazirliyinin Analitik Ekspertiza Mərkəzinin rəsmilərinin razılığı olmadan nəinki dövlət xəstəxanalarında istifadə oluna, özəl apteklərdə belə satıla bilməz. Ona görə də bu faktın ciddi araşdırılmasına, cavabdeh şəxslərin məsuliyyətə cəlb edilməsinə, belə şprislərin xəstəxanalardan və apteklərdən dərhal yığışdırılmasına ehtiyac var. Hüquq-mühafizə orqanları belə saxta və təhlükəli məhsulların ölkəyə necə daxil olduğunu, xəstəxanalara, apteklərə necə yol tapdığını araşdırmaqla, bəlkə də, mütəşəkkil cinayətkar dəstəni ifşa edə bilərlər” – deyə, həkim bildirir.\nMəsələni araşdırmaq məqsədi ilə apteklərdə satılan, xəstəxana və poliklinikalarda istifadə olunan şprislərlə maraqlandıq. Qarşılaşdığımız mənzərə həkimin dediklərini təsdiqlədi. Düzdür, bir sıra apteklərdə yerli və xarici şirkətlərin keyfiyyətli məhsulları da satılır. Ancaq bununla yanaşı alıcılara mənşəyi məlum olmayan şprislər təqdim edən apteklər də az deyil.\nMəsələn, hazırda alıcılara üzərində göstəriciləri rus dilində yazılan və guya “Dr.Para” adlı şirkət tərəfindən istehsal olunduğu bildirilən 10 qramlıq və 20 qramlıq, eləcə də “B*Braumann” adlı şirkətin məhsulu olduğu iddia edilən 2 və 5 qramlıq keyfiyyətsiz şprislər təqdim olunur. İnternet üzərində araşdırma aparmaqla şpris istehsalı ilə məşğul olan belə şirkətlərin ümumiyyətlə mövcud olmadığını müəyyən etmək çətin deyil. Bir müddət sonra bunları başqa saxta şirkət əvəzləyir...\nYəni, “yeraltı” zirzəmilərdə, antisanitariya şəraitində istehsal olunan və insan həyatı üçün təhlükəli olması ehtimalı yüksək olan şprislər saxta şirkətlərin adları ilə Azərbaycana gətirilir, burada kütləvi şəkildə satışı və istifadəsi təmin olunur.\nBəs belə saxta, keyfiyyətsiz və insan sağlamlığı üçün təhlükəli məhsullar ölkəyə necə daxil olur, apteklərə və xəstəxanalara necə yol tapır?\nBu istiqamətdə apardığımız ilkin araşdırmalar göstərir ki, bunda bir sıra strukturlardakı səlahiyyətli şəxslərin ya məsuliyyətsizliyi, ya da cinayətkar işbirliyi rol oynayır.\nİlk növbədə qeyd edək ki, harada istehsal edildiyi məlum olmayan bu şprislər ölkəyə idxal edilərək gömrük nəzarətindən keçməlidir. Dövlət Gömrük Komitəsinin (DGK) əməkdaşları sadə vətəndaş hansısa məhsulu gətirərkən az qala istehsalçıya dair məxfi məlumatları da istəyir.\nAncaq necə olursa, saxta şirkətlərə məxsus mənşəyi məlum olmayan şprislər illərdir ki, Azərbaycana kütləvi şəkildə gətirilə bilir. Mətbuatda dəfələrlə həyacan təbili çalınmasına baxmayaraq, heç bir tədbir görülmür. Bunun səbəbini öyrənmək üçün DGK-nin məsul şəxsləri ilə əlaqə saxlamağa cəhd etsək də, həmişəki kimi telefonları susdu. Ona görə də, suallarımızı açıq saxlayır, Komitənin məsələyə münasibət bildirməsini gözləyirik: saxta şprislər ölkəyə necə daxil olur? Komitənin məsul şəxsləri keyfiyyətsiz şprislərin idxalı ilə məşğul olanlarla bacarmır, yoxsa ortada hansısa çirkli razılaşmalar var?\nYeri gəlmişkən, rəsmi statistikaya görə, son bir ildə ölkəyə 10 və 20 qramlıq şprislər idxal edilməyib. Ancaq apteklər və xəstəxanalar xaricdən gətirilən saxta 10 və 20 qramlıq şprislərlə doludur. Belə çıxır ki, 10 və 20 qramlıq şprislərin rüsumları yüksək olduğundan, ya qeydiyyatdan yayındırılır, ya da qaçaqmalçılıqla başqa şprislərin içərisində ölkəyə keçirilir. Ümid edirik ki, Gömrük Komitəsi bu məsələyə də aydınlıq gətirəcək.\nMənşəyi məlum olmayan saxta şprislərin ölkədə satışına və istifadəsinə görə məsuliyyət daşıyan qurumlardan biri də, şübhəsiz ki, Analitik Ekspertiza Mərkəzidir.\nAnalitik Ekspertiza Mərkəzinin razılığı olmadan əhalinin sağlamlığını risk altında buraxan bu məhsullar apteklərdə satıla, xəstəxanalarda istifadə oluna bilməz. Bəs keyfiyyətsiz olduğu baxanda belə məlum olan bu şprislərin ölkədə satışına niyə icazə verilir?\nTəəssüf ki, Mərkəzin məsul şəxslərindən bu sualımıza da cavab ala bilmədik. Telefon nömrəmizi götürən mərkəzin xanım əməkdaşı sualımızı qeyd etdiyini, bizə cavab veriləcəyini bildirsə də, geridönüş olmadı. Görünür, bu rəzalətə verəcək bir cavabları yoxdur.\nXatırladaq ki, “AzPolitika.info” təxminən 2 il əvvəl də ölkədə keyfiyyətsiz şprislərin satılması ilə bağlı problemi gündəmə gətirmişdi. O zaman adıçəkilən Mərkəz ölkədə satılan şprislərin ekspertizadan keçirilmədiyini, bunun üçün laboratoriyanın olmadığını bildirmişdi. Şprislərin onları gətirən şirkətlərin mənşə və keyfiyyət sertifikatları əsasında satışına icazə verildiyini qeyd etmişdi. Hansı ki, bu sertifikatları Azərbaycana şprisin idxal edildiyi Çində 300-500 dolllara almaq mümkündür. Çünki xaricə ixrac olunan məhsulların beynəlxalq keyfiyyət standartlarına cavab verməsinə xüsusi diqqət yetirilmir, hətta bu ölkədə "yeraltı" sex məhsullarına belə sertifikatları alıb verən şirkətlər fəaliyyət göstərir.\nQəribə də olsa, Analitik Ekspertiza Mərkəzi hələ də tibbi ləvazimatların keyfiyyətinin yoxlanılması üçün laboratoriya qurmayıb. Bəlkə də, hansısa maraqlara görə qurmaq istəməyib. Çünki indiki halda laboratoriya olmadığını bəhanə edərək mənşəyi məlum olmayan keyfiyyətsiz şprisləri onların gətirən şirkətlərin təqdim etdikləri “sertifikatlara” əsaslanaraq satışına icazə verə bilir. Təbii ki, nəyinsə müqabilində... Ölkə vətəndaşlarının sağlamlığı isə, görünür, bu qurumun rəhbərliyini maraqlandırmır. Əks halda, bu laboratoriyanı qurardı. Ən azı ölkədəki şpris zavodunda mövcud olan laboratoriyada idxal olunan şprislərin keyfiyyətini yoxladıqdan sonra onların satışına və istifadəsinə icazə verərdi. Bunu etmirsə, deməli, ortada hansısa çirkli razılaşma, işbirliyi var... Bunu isə hüquq-müafizə orqanları araşdırmalıdır.\nÖlkədə mənşəyi məlum olmayan təhlükəli şprislərin belə total yayılmasının başlıca günahkarlarından biri və, bəlkə də, birincisi İcbari Tibbi Sığorta Agentliyidir (İTSA) desək, yəqin səhv etmərik. Məsələ ondadır ki, dövlət xəstəxanalarını, poliklinikaları, hətta İTSA ilə müqaviləsi olan bir sıra özəl klinikaları dərmanlarla, tibbi ləvazimatlarla məhz Agentliyin tenderlərdə qalib etdiyi şirkətlər təmin edir. Bu tenderlərin necə keçirildiyi, Agentliyin rəhbərliyinin qalib şirkətləri necə müəyyənləşdirdiyi, hansı qanunsuzluqlara yol verildiyi geniş bir yazının mövzusu olduğundan indi üzərində dayanmırıq.\nAncaq qeyd etmək lazımdır ki, ölkəyə mənşəyi məlum olmayan bu keyfiyyətsiz şprisləri həm də İTSA-nın tenderlərində qalib olan şəxslərin şirkətləri idxal edir. Hansı ki, iz itirmək, ictimaiyyəti çaşdırmaq və məsuliyyətdən qaçmaq üçün bu şirkətlərin adlarının vaxtaşırı dəyişdirildiyi bildirilir. Müxtəlif yollarla mənşəyi məlum olmayan şprisləri gətirib Bakıda anbarlara dolduran və tenderlərdə “kreativ” maxinasiyalarla qalib edilən bu şirkətlərin İTSA-nın rəhbərliyindəki şəxslərin yaxın çevrəsinə aid olduğu da şübhə doğurmur. Hər halda ölkədə beynəlxalq standartlara cavab verən şpris istehsal edən zavod olduğu halda Agentliyin dövlət xəstəxanaları, poliklinikalar üçün şprisləri “yeraltı” sexlərin məhsullarını idxal edən şirkətlətdən almasının başqa izahı ola bilməz.\nMisal üçün, bildiyimiz kimi bu günə qədər əhaliyə COVİD 19 əleyhinə 14 000 000 ədədə yaxın vaksin vurulmuşdur. Vaksinasiya üçün istifadə edilən çox əhəmiyyətli olan 0,5ml-lik xüsusi vaksin şprislərinin cəmi 5 700 000 ədədi yerli istehsalçıdan alınmış, 8 000 000 ədədi isə idxal edilmişdir.\nHalbuki Prezident İlham Əliyevin təşəbbüsü ilə ölkədə yerli şpris zavodunun qurulmasında (dövlət 5 milyon kredit ayırıb, səhmlərinin 29 faizi dövlətə məxsus Azərbaycan İnvestisiya Şirkətinə aiddir) əsas məqsəd ölkəni idxaldan asılılıqdan qurtarmaq olub.\nBunu Prezident İlham Əliyev 2019-cu ilin mayından fəaliyyətə başlayan “Diamed Co” şpris istehsalı zavodunun açılışında şəxsən bəyan edib. Sitat: “Azərbaycanda bu sahədə də idxaldan asılılıq aradan götürülmüş olacaq. Bu zavodda bizim siyasətimiz öz əksini tapır, çünki idxaldan asılılığı azaltmaq bizim üçün əsas məsələlərdən biridir. Bu günə qədər biz şprisləri xaricdən alırdıq, indi isə buna ehtiyac qalmır”.\nAncaq qəribə də olsa, İTSA-nın rəhbərliyi və Analitik Ekspertiza Mərkəzi Prezidentin istiqamətləndirdiyi dövlət siyasətinin tam əksinə gedərək tabeliklərindəki tibb müəssisələrini yerli məhsulla deyil, xaricdən gətirilən keyfiyyətsiz şprislərlə təmin etmyə üstünlük verirlər.\nDiqqət edək: Azərbaycanda şprisə olan illik tələbat 135 milyon ədəddir. “Diamed Co” şpris istehsalı zavodunun illik istehsal gücü 150 milyon ədəd şprisdir. Yəni zavod Azərbaycanı tam şəkildə, həm də yüksək keyfiyyətli şprislərlə təmin etmək gücündədir.\nAncaq zavod fəaliyyətə başladıqdan sonra ölkəyə Statistika Komitəsinin rəsmi məlumatına görə, 2020-ci il üzrə xaricdən 89 milyona, 2021-ci ildə 70 milyona yaxın şpris idxal olunub. 2022-ci ilin ilk iki ayında ölkəyə təxminən 9 milyon şprisin gətirildiyini nəzərə alsaq, bu il də 70-75 milyon şprisin idxal ediləcəyini deyə bilərik. Hansı ki, bunun böyük hissəsini İTSA-nın tenderlərində qalib elan etdiyi şirkətlər idxal edir.\nAncaq bu da hamısı deyil. Səhiyyə Nazirliyi də hər il humanitar yardım kimi ÜST-dən, Beynəlxalq Qızıl Xaç Komitəsindən və Qızıl Aypara Cəmiyyətindən təxminən 30 milyondan artıq şpris alaraq ölkəyə gətirir. Maraqlıdır ki, Səhiyyə Nazirliyinin humanitar yardım məqsədi ilə gətirdiyi şprislərin hamısı Türkiyənin “Set injekt” şirkətinin məhsulu olur. Həm bu fakt, həm də nazirliyin humanitar yardım kimi insanların daha çox əziyyət çəkdiyi xəstəliklər üçün lazım olan dərmanları deyil, məhz şpris sifariş etməsi ortada hansısa çirkli biznes maraqlarının olduğunu düşünməyə əsas verir. Təsadüfi deyil ki, bu şprislərin də böyük hissəsinin nazirliyin məsul şəxslərinə yaxın apteklərdə satıldığına dair iddialar var.\nYəni, bilavasitə dövlət qurumlarının iştirakı ilə ölkəyə 100 milyondan artıq şpris daxil olur. Həm də mənşəyi məlum olmayan, keyfiyyətsiz, insan sağlamlığı üçün təhlükəli məhsullar. Hansı ki, mütəxəssislər belə şprislərin insanlarda sinir və xərçəng xəstəlikləri yaratdıqlarını bildirirlər.\nBurada maraq doğuran əsas suallardan biri də İTSA-nın və İnnovasiya və Təchizat Mərkəzinin niyə yerli zavodun deyil, xaricdən mənşəyi məlum olmayan şprisləri almaqda maraqlı olmasıdır?\nBunun zavodun bazarın tələblərini ödəyə bilməməsi ilə bağlamaq olmaz. Çünki zavod rəsmiləri dəfələrlə mətbuata açıqlamalarında tam gücü ilə işləməyə hazır olduqlarını, anbarlarının dolu olduğunu vurğulayıblar.\nBunu yerli məhsulun baha olması ilə də əlaqələndirmək olmaz. Çünki şprisləri “Diamed Co” zavodundan aldıqda nə nəqliyyat xərcləri, nə gömrük rüsumları, nə də idxal zamanı meydana çıxan başqa xərclər olmadığından yerli məhsulun daha ucuz başa gəldiyi şübhə doğurmur. Təbii ki, müafiq keyfiyyət standartlarına cavab verən, zibildən hazırlanmayan şprislərlə müqayisədə.\nBunu keyfiyyətlə də əlaqələndirmək olmur. Belə ki, “Diamed Co” zavodunun istehsal etdiyi məhsulların xammalı tibbi yönümlü polimerlər olmaqla, İsveçrənin dünyaca məşhur olan “İNEOS” şirkətindən, iynə ucları isə bu sahədə bir nömrə olan Yaponiyanın məşhur “NİPRO” şirkətindən alınaraq gətirilir. Xaricdən gətirilən şprislər, yuxarıda qeyd etdiyimiz kimi tullantı məhsullardan hazırlanır və insan sağlamlığı üçün təhlükəlidir.\nBu halda İcbari Tibbi Sığorta Agentliyinin yerli zavodun məhsullarını almaqdan imtina edərək zibilliyə atılmalı olan şprisləri idxal edən şirkətlərlə işbirliyi qurmasının, Analitik Ekspertiza Mərkəzinin belə şprislərin ölkədə satılmasına “yaşıl işıq” yandırmasının səbəbi kimi bəzi ehtimallar ortaya çıxır.\nBirinci ehtimal odur ki, ortada korrupsiya maraqları, külli miqdarda dövlət vəsaitinin talanması var. Belə ki, ya bu şirkətlər adıçəkilən qurumların rəhbərlərinin özlərinindir, xaricdən çox ucuz qiymətə (kilosu 1 -2 qəpiyə) aldıqları keyfiyyətsiz şprisləri baha qiymətə rəsmiləşdirib külli miqdarda dövlətin vəsaitini mənimsəyirlər. Ya da mənşəyi məlum olmayan şprisləri gətirən şirkətləri tenderlərdə qalib edərək, onlardan böyük miqdarda “otkat” alırlar.\nİkinci ehtimal isə odur ki, bu qurumların rəhbərliyində Azərbaycanda milli istehsalın, xüsusilə sənayenin inkşafının qarşısını almaq istəyən xarici qüvvələrlə işbirliyi içində olan şəxslər var. Məhz onlardan aldıqları tapşırıqla xaricdən keyfiyyətsiz şprisləri ölkəyə doldurmaqla Prezidentin təşəbbüsü ilə açılan, dövlət kreditilə tikilən zavodun bağlanılmasına çalışırlar.\nÜçüncü ehtimal odur ki, bu qurumlarda ölkə rəhbərliyini, siyasətini sabotaj etmək istəyən, ölkədə narazılıq yaratmağa çalışan, Azərbaycanda iş görməyin qeyri-mümkün olduğunu göstərməyə cəhd edən şəxslər var. Təsəvvür edin ki, Prezidentin təşəbbüsü ilə açılan zavod 3 il sonra bağlanır. Həm də məhsuluna yüksək tələbat olan bir zavod. Dövləti istəməyən qüvvələr bunu bütün dünyaya yayacaq. Bunu görən hansı iş adamı Azərbaycana investisiya qoyar, ölkədə yeni zavod açmağa maraq göstərər?! Heç kim!\nBaşqa ehtimallar da mümkündür. Ancaq istənilən halda ölkəyə mənşəyi məlum olmayan, keyfiyyətsiz şprisləin gətirilməsində iştirak edən, buna şərait yaradan vəzifəli şəxslərin dövlətə və millətə düşmən mövqedə dayandığını, hətta xəyanət etdiyini deyə bilərik. Çünki həm dövlətin vəsaiti talanır, həm külli miqdarda valyuta xaricə axır, həm milli iqtisadiyyatın inkişafına zərbə vurulur, həm də əhalinin sağlamlığı risk altında buraxılır. Odur ki, hüquq-mühafizə orqanlarının bu faktları nəzarətə götürməsinə, cinayətə yol verən vəzifəli şəxslərin aşkara çıxarılmasına ehtiyac var!\nMövzu ilə bağlı araşdırmalarımızı davam etdirərək ekspertlərin, dövlət qurumlarının mövqeyini də dərc etməyə, saxta şprislərin hansı şirkətlər tərəfindən ölkəyə gətirildiyini öyrənməyə çalışacağıq, (AzPolitika.info)\nBir cinayətin izi ilə: İki gəncin taleyi necə məhv edilir?\nZümrüd Yağmurun zorlandığı iddia edilən qızı haqda ekspertizanın nəticəsi açıqlandı: Ləkəli iki qadın cinsli - ŞOK GƏLİŞMƏ\nİNTİHARA APARAN YOL: Suisidin geniş yayılması nə ilə bağlıdır?\n“Veysəloğlu”nun qul bazarı – Əmək Müfəttişliyinin görə bilmədiyi Azərbaycan “mənzərələri”\nTanınmış həkim: Masturbasiya da pis şey deyil prostatda xərçəng riskini aradan qaldırır - MÜSAHİBƏ\n“SOCAR” prezidenti Rövnəq Abdullayevin sirli yüksəlişi…\n"Kişilər qadınları görəndə "uf, bunu nə otelə aparardım" deyə düşünür" — Psixoloqdan QALMAQALLI SÖZLƏR\n“Vurulan”, yoxsa mükafatlandırılan məmurlar? - Siyahı\nİntim sirlərinə görə ərini öldürdü – Bakıda biznes-ledinin ŞOK CİNAYƏTİ\n+994 55 828 88 41\n© 2022 AzerbaycanRealligi.Com


Cənubi Koreya döyüşdə əsgərləri əvəz edən dron hazırlayacaq\nCənubi Koreya müxtəlif vəzifələri yerinə yetirməyə qadir olan iddialı bir dron hazırlamağa başlayacaq. Bu dronların bəziləri kiçik silahlarla təchiz oluna bilər. Yaxın 10 il ərzində Cənubi Koreya müxtəlif hərbi dronların yaradılması üçün 2,3 milyard dollar sərmayə qoyacaq.\nTED.az xəbər verir ki, ölkə rəsmilərinin sözlərinə görə, kəşfiyyatdan döyüşə qədər müxtəlif tapşırıqları yerinə yetirmək üçün bir neçə növ pilotsuz təyyarələrin yaradılması planlaşdırılır.\nPilotsuz təyyarələrinin bəziləri nəzəri olaraq döyüş sahəsindəki əsgərləri qismən əvəz etmək üçün hücum silahları, pulemyotlar və qumbaraatanlarla silahlana bilər.\nQeyd olunan planların həyata keçirilməsini mümkün edəcək texnologiyalar 2022-ci ilə qədər ortaya çıxacaq. General Atomics insansız döyüşçü konsepsiyasını ortaya qoyub. Təqdim olunan məlumatlara görə, yeni pilotsuz uçuş aparatı hava döyüşü də daxil olmaqla geniş bir sıra tapşırıqları yerinə yetirməlidir.\nCənubi Koreya bu sahəni əvvəllər də fəal şəkildə inkişaf etdirmişdir. Belə ki, ötən il, iki nəfərlik bir rotor vasitəsi üzərində qurulan Night Intruder 600 VT insansız helikopter ilk uçuşunu etmişdi.\nTestlərin bir hissəsi olaraq prototip havada qalmağı və üfüqi uçuş həyata keçirə biləcəyini göstərdi. Gələcəkdə Cənubi Koreyanın Müdafiə Nazirliyi, Night Intruder 600 VT-nı öz maraqları naminə istifadə etmək istəyir. Bunun üçün müxtəlif yükləri, xüsusən də elektro-optik kompleks və lazer məsafəsi ölçən cihaz quraşdırmaq mümkündür.


Körpəni nə qədər müddət əmizdirmək və necə süddən buraxdırmaq, ilk dəfə ana olmuş olan təcrübəsiz qadınların ən çox maraqlanmış olduğu mövzulardan biridir.\nƏmizdirmə, bir körpə ilə ana arasındakı ən güclü bağ olduğundan, körpəni süddən kəsmə işi bir az zəhmətli və çətindir. Ancaq səbirli və əzmli olmaq, körpəni bir şəkildə süddən buraxdırıb əlavə qidalara yönəlmək körpənin sağlam bir inkişaf təmin etməsi üçün son dərəcə əhəmiyyətlidir.\nUzun illərdir mütəxəssis həkimlər, körpəsni 6 ay yalnız ana südü ilə bəsləməyi, 6 aydan sonra ana südü və əlavə qidala bir yaşına qədər davam etməyi və dərhal sonra körpənin süddən kəsilməsini təklif edirlər. ancaq əlavə qida və ana sürü istəyə görə iki yaşına qədər də davam etdirilə bilər, lakin sonrasında şübhəsiz körpə məmədən buraxılmalıdır.\nKörpə süddən Necə kəsilər?\nKörpəni süddən kəsmədən ən uyğun zamanı bir yaş sonrası olduğunu söyləyən mütəxəssis həkimlər, diş çıxarma, xəstəlik, daşınma, baxıcı dəyişdirmə və ayrılıq kimi vəziyyətlərdə körpə üçün süddən kəsilməyə uyğun bir dövr olmadığını söyləməkdələr. Körpənizi süddən kəsərkən ən çox diqqət yetirməniz lazım olan şey, körpənizlə daha əlaqəli olmanız, onunla oyunlar oynamalısınız, tez-tez oxşayıb sevmənizdir.\nTarix: 03.01.2015 / 14:26 Müəllif: Aziza Baxılıb: 44\tBölmə: Körpəyə qulluq\nCinayet mecellesi Saqqal cxarmanin yollari Adiant Jestlərdən istifadə Banan Pirojnası Cadu varmı Krım Yaranmasının səbəbləri AIDS Nedir ve elametleri Əbdülrəhimbəyov Gəlinlər film 2002 Yazig Albert Eynşteynin həyatından maraqlı Smoktunovski emim arvadi Vüqar Heşimov vefat etdi aybasinin vaxtindan tez olmasi Hansı xanımlar sevilir Növrəsli yuxuda goyercin gormek Bizim baxış bucağı Bermud üçbucağı Kurqan Pedro Almodovar Iwte Buna Halallıq Yaxşılıq haqqında aforizmlər Baxiram Eşşək Odeyirem Aldadib Teker Adamlar Var inanclar sekis dermanı Gəlin alt paltarı Yarasi Pinqivin Seksi olduren dermanlar Qurban Duasi Yuxuda qoyun görmək sinir damar xesteliyinin mualicesi Əsl qadının prinsipləri Xalça məmulatları kicik isler Aybaşı pozğunluğu Alqomenoreya bəzəkli ə hərfləri sekilləri Gedmey Kagit xəngəli Kefin


Qamət Süleymanov “xalaqızı, bibiqızı ilə danışmaq olmaz” fikrinə aydınlıq gətirdi - Busaat.az\nƏbu Bəkr məscidinin imamı Hacı Qamət Süleymanovun “xalaqızı, bibiqızı” ilə “Watshapp”da danışmaq olmaz fikri sosial şəbəkədə geniş müzakirə mövzusuna çevrilib.\nBelə ki, izləyicilər bu fikirlə razılaşmayaraq, onu tənqid atəşinə tutublar. Məsələ barədə Qamət Süleymanov özü Lent.az-a açıqlama verib.\nO bildirib ki, söylədiyi fikir İslam qaydalarına əsaslanır və bu dindən xəbərsiz olanlara qəribə gəlir:\nQurani-Kərimin Əhzab surəsiin 50-ci ayəsində bu barədə qeyd olunub. Naməhrəm sayıldıqları üçün həmin qohumlarla evlənmək olar. Bu səbəbdən də qaydalar var ki, onlarla müəyyən məsafə saxlanılmalı, açıq-aşkar əlaqə saxlanılmamalıdır. Mən də məhz fikrimi bu mənada demişəm. Yəni, ehtiyatlı olmaq, belə məsələlərə diqqət etmək lazımdır. Ola bilər mənim bu sözüm dindən xəbəri olmayanlara qəribə gəlsin. Belə bir hədis də var ki, əgər naməhrəm qadınla kişi bir yerdədirsə, üçüncüsü şeytandır. Watshapp-da da, həmçinin, bu qaydada əlaqə saxlamaq olmaz. Çoxu belə düşünür ki, sosial şəbəkədir kimsə görməyəcək. Xüsusən də, qeyd etdiyimiz cavan qohumlar nə qədər bir-birindən məsafə saxlasalar gözəldir. Mən də fikrimi bu baxımdan demişəm. Bu İslamda da belədir. Bu qayda savadsız, dini bilməyən adamlara ola bilər ki, qəribə gəlir. Onlar dindən xəbərsiz olduqları üçün belə şeyləri ilk dəfə eşidəndə onlara qeyri-adi gəlir. Bu açıq-aşkar savadsızlıqdan irəli gəlir. Nə deyim, Allah köməkləri olsun. Tövsiyə edirəm ki, dinlərin öyrənsinlər, məlumatlı olsunlar”.


Ana səhifə » Qəzetin pdf formatı\t» Şirvanda yeddi gündə 8 min nəfərdən çox sakin kütləvi tibbi müayinədən keçib\nPrezident İlham Əliyevin tapşırığına əsasən bütün bölgələrdə olduğu kimi, Şirvan şəhərində də əhalinin kütləvi pulsuz tibbi müayinəsinə başlanılıb. Üç ay davam edəcək aksiya çərçivəsində şəhər üzrə 18 yaşından yuxarı 63 min 850 nəfər tibbi yoxlamadan keçiriləcək.\nAZƏRTAC-ın bölgə müxbiri xəbər verir ki, humanitar aksiya Şirvan Şəhər Mərkəzi Poliklinikasında keçirilir. Müayinə olunmaq üçün yüzlərlə şəhər sakini aksiyaya qoşulub. Vətəndaşlar əvvəlcə qeydiyyata alınır, sonra müayinədən keçirlər. sakinlər poliklinikada fəaliyyət göstərən elektrokardioqrama, ultrasəs, rentgen, füloqrafiya və digər şöbələrdə ixtisaslı həkimlər tərəfindən müayinə olunur, xəstəlik aşkarlanan vətəndaşlar müalicəyə cəlb edilirlər. Aksiyanın keçirilməsi vətəndaşlar tərəfindən razılıqla qarşılanır.\nPoliklinikanın müdiri Səadət Quliyeva bildirib ki, aksiya ilə bağlı tibb müəssisəsi tam hazır vəziyyətə gətirilib. Təcrübəli həkim və orta tibb heyəti aksiyaya cəlb olunub. Müayinələr tərtib olunan qrafikə uyğun aparılır. Kollektiv aksiyanı yüksək səviyyədə başa çatdırmaq üçün gücləndirilmiş iş rejiminə keçib. Gün ərzində 500-550 nəfərdən çox vətəndaş müayinə olunur. Fevralın 12-dən bu günə kimi 8 min 721 nəfər tibbi müayinədən keçirilib. Müayinə zamanı xəstəlik aşkar olunan 719 nəfər ambulator, 52 nəfər stasionar müalicəyə cəlb edilib, 15 nəfər təkrar müayinə və müalicə üçün Bakı şəhərinə göndərilib. 12 nəfər üzərində cərrahiyə əməliyyatı aparılıb.\nPulsuz tibbi müayinə mayın 12-dək davam edəcək.


Ermənistanda yeni QALMAQAL: Paşinyanın gizli səs yazısı yayıldı - Hürriyyət\n15:47 - 05 Dekabr, 2018\nHurriyyet.org modern.az-a istinadən xəbər verir ki, Youtube-də yayılan səs yazısı ilə bağlı Paşinyanın yaxın saatlarda geniş açıqlama verəcəyi gözlənilir.\nİki tərəf həmçinin. Eks-prezident Robert Koçaryanın da həbsini müzakirə edir. Digər səs yazısında isə Vanetsyan və Xaçaturyan Xaçaturovun həbs yox, zaminə buraxılmasının doğru qərar olması barədə razılaşırlar.\nƏvvəlki məqaləİnstitutda hidrogen balonu partladı – Ölən və yaralananlar var\nNövbəti məqalədəQubada qəbiristanlıqda qadını döyə-döyə öldürəndən YENİ XƏBƏR


Nur-az.com - Naxçıvanda uzun saçlı və saqqallı tələbələr dərsə buraxılmır\nNaxçıvanda uzun saçlı və saqqallı tələbələr dərsə buraxılmır\nTalıbovdan yeni qadağa: Naxçıvanda uzun saçlı və saqqallı tələbələr dərsə buraxılmır\nBir balaca saçı olan oğlan tələbələri dərsə buraxmırlar. Təhsil də sıfırdı və bu rejimə görə tələbələr üniversitetdən çıxırlar.\nBu barədə Qaynar.info-ya Naxçıvan Özəl Universitetinin tələbələri məlumat veriblər.\nTələbələr yazıblar: “Bu gün hər kəsə saça görə qaib yazıblar. Bir balaca saçı olanı dərsə buraxmırlar. Təhsil də sıfırdı və bu rejimə görə tələbələr universitetdən çıxırlar. Bizim də burada əlimiz, qolumuz bağlıdır, bir şey edə bilmirik. Buradakı vəziyyəti dəyişmək üçün dəstəyə ehtiyacımız var. Bunu yetərincə ictimailəşdirmək lazımdır. Kömək edin. Hər şey öz əlimizdə olmasa da, bir olaq, bir şey edək”.\nSayt məsələ ilə bağlı Naxçıvan Özəl Universiteti ilə əlaqə saxlayıb. Özünü Universitetin rektorunun köməkçisi kimi təqdim edən Vüqar Ələkbərov faktı təsdiqləyib: “Bəli, biz tələbələrin saçının çox olmasına, üzlərinin tüklü olmasına nəzər yetiririk. Biz tələbələrə bununla bağlı xəbərdarlıq eləmişik. Bu xəbərdarlığa bəzi tələbələr əməl edir, bəziləri isə əməl etmir. Elə tələbələr var ki, saçları uzun olur. Tələbə dərsə girirsə, heç olmasa onun saçı qaydasında olmalıdır.”\nDaha sonra Universitetin prorektoru İbrahim Kazımbəyli sayta zəng edərək bildirib ki, bu informasiya yanlışdır: “Biz saçı uzun yox, saqqallı tələbələrlə görüşüb danışırıq və təbliğat aparırıq ki, universitetə bu şəkildə gəlmək düzgün deyil, səliqəli olsunlar”. /Müsavat\n3924 dəfə baxılıb


Bakı-Singapore aviabiletlər - bütün Bakı-Singapore teyyare bileti qiymətləri | Trips\nBakı - Singapore\nAzərbaycanın iri şəhərlərindən hər birində aeroportlar var. Bir çox sərnişinlər aviauçuşlara üstünlük verirlər, çünki onlar təhlükəsiz, sürətli, rahat və ən başlıcası baha deyil. Bu gün Bakı-Singapore təyyarə biletlərinin qiymətləri qatar biletlərinin qiymətindən çox az fərqlənir. Halbuki, təyyarə ilə belə səfər dəfələrlə az vaxt aparır. Başqa şəhərə gedişin səbəbi müxtəlif ola bilər:\nBakı-Singapore aviabiletlərini internet vasitəsilə almaq daha sərfəlidir. Daşımalar bazarında bir çox şirkətlər fəaliyyət göstərir və onların hamısı sərnişinlərin gözlənilən reyslər haqqında informasiya ilə tanış ola biləcəyi rəsmi saytlara malikdir.\nMəşhur onlayn resurs Trips münasib aviareysi tapmağa, Bakı-Singapore biletlərini bron etməyə və almağa kömək edəcəkdir. Bu müasir axtarış sistemi xüsusən, sərnişinlərin rahatçılığı üçün yaradılmışdır. Bəs, bu populyarlığın sirri nədədir?\nHəmçinin baxın: Singapore - Bakı istiqamətinə


Koronavirus imtahanı - virusu kim yayıb? - ŞƏRH | Report.az\nKoronavirus imtahanı - virusu kim yayıb? - ŞƏRH Heç kim dünyanın dağılmasını istəmir\n16 Mart , 2020 15:26\nQeyd edək ki, koronavirus infeksiyası 2019-cu ilin dekabrında Çinin Uhan şəhərində yayılmağa başlayıb. Hazırda virus 158 ölkə və bölgədə qeydə alınıb. Dünyada koronavirus infeksiyasına indiyədək yoluxanların sayı 170 845 nəfərə çatıb. Bunların 77 790 nəfəri sağalıb, 6 526 nəfəri isə ölüb.\nMartın 16-da Çin virusa yoluxanların 84 faizinin sağaldığını bildirib.\nBeləliklə, dünya hələlik görünməyəcək bir bəla ilə üz-üzədir: özünü ən mədəni sayan cəmiyyətlərdən tutmuş ən geri qalanlarınadək. İdarəedilən, ya idarəedilməyənliyindən asılı olmayaraq, hamı sınaq qarışısındadır, hamı koronavirus fənnindən imtahan verir.\nRus versiyası Испытание коронавирусом - кто распространил смертельно опасный вирус? - КОММЕНТАРИЙ\nİngilis versiyası Trial of coronavirus - who spread the virus - COMMENT


Partiya sədri sevinclə qarşılayıb: “...Viza tətbiq etmək məntiqsizlik idi”\naccess_time25/07/2019 17:43 folder_openGündəm\n“Vizanın ləğv olunması xəbərini böyük sevinclə qarşıladım”.\nBunu “Sherg.az”a açıqlamasında Ağ Partiya başqanı Tural Abbaslı deyib.\nPartiya sədrinin sözlərinə görə, vizanın tətbiq olunmsı iki qardaş ölkə arasında kiçik də olsa narazılıq mənbəyi kimi qalırdı:\n“Dəfələrlə məslənin həlli istiqamətində danışıqlar olsa da, rəsmi Bakı bu addımı atmaqda yubanırdı. Nəhayət gec də olsa, məsələnin pozitiv şəkildə həllini tapması sevindirici haldır. Əgər biz Türkiyə ilə Azərbaycana “bir millət, iki dövlət” deyiriksə, bunun qarşılığını mütləq verməliyik.\nTürkiyə bizim təbii strateji müttəfiqimiz və qardaş dövlətimizdir. Belə olan halda bizimlə o qədər də isti münasibətlərdə olmayan ölkələrin vətəndaşlarına vizasız giriş izni verib, Türkiyə vətəndaşlarına viza tətbiq etmək məntiqsizlik idi”.\nT.Abbaslının fikrincə, ümumiyyətlə, qloballaşan dünyada Azərbaycan öz dövlət maraqlarını və təhlükəsizliyini nəzərə alaraq viza məsələlərində daha liberal xətt tutmalıdır:\n“Bunun siyasi tərəfi olduğu kimi turizmin inkişafı kimi iqtisadi tərəfləri də mövcuddur. Həmçinin, 21-ci əsrdə dünyadan investisiya cəlb etmək istəyib, eyni zamanda dünyaya qapalı olmaq olmaz. Odur ki, bu istiqamətdə addımlar atılmalıdır. Qərarın həm Azərbaycanımız, həm də qardaş Türkiyəmiz üçün xeyirlərə vəsilə olmasını diləyirəm”.


Könüllü gömrükçülər Mərkəzi Gömrük Hospitalında fəaliyyətlərini başa çatdırıblar - Biznes portal Finance Time\nKönüllü gömrükçülər Mərkəzi Gömrük Hospitalında fəaliyyətlərini başa çatdırıblar\nBakı, FinanceTime. Könüllülük hərəkatının inkişafı çərçivəsində Dövlət Gömrük Komitəsində yaradılmış “Könüllü gömrükçü” dəstəsinin 9 nəfər üzvü Mərkəzi Gömrük Hospitalında 4 aylıq fəaliyyətlərini başa çatdırıblar. Bu münasibətlə Mərkəzi Gömrük Hospitalının baş həkimi Elman Məmmədov könüllü gömrükçüləri Hospitalda uğurla fəaliyyət göstərdiklərinə görə təbrik edib və Hospitalın personalına dəstək olduqlarına görə onlara minnətdarlığını bildirib.\nXatırladaq ki, bu ilin iyun ayında Azərbaycan Respublikası Dövlət Gömrük Komitəsi sistemində könüllülük fəaliyyəti göstərmək üçün könüllülük hərəkatının inkişafı çərçivəsində Dövlət Gömrük Komitəsində “Könüllü gömrükçü” dəstəsi yaradılmışdır. Gömrük orqanlarında ilkin olaraq 121 nəfər könüllü gömrükçüdən 9 nəfəri iyun ayının 24-dən etibarən Mərkəzi Gömrük Hospitalında könüllülük fəaliyyəti göstərib.\n4 ay müddətində könüllü gömrükçülər: Cəlilli Gülşən, Mahmudova Nəfisət, Məmmədzadə Leyla, Nəbiyeva Elnarə, Qardaşova Cəmalə, Quluzadə Billur, Əsgərova Sevil, Hüseynova Elnarə və Əliyev Kənan bir neçə qrupa bölünərək Xəstə xidmətləri, Inzibati Idarərtmə, Cağrı mərkəzində, Sığorta şöbələrində xidmət göstərərək bu işlərin incəliklərinə yiyələniblər.\nBiz könüllü gömrükçüləri bu münasibətlə təbrik edir, onlara təhsillərində və işlərində uğurlar arzulayırıq. Ümid edirik ki, könüllü gömrükçülərin Mərkəzi Gömrük Hospitalında əldə etdikləri bilik və bacarıqlar gələcəkdə onların işgüzar karyeralarında lazım olacaq.


Elçin Behbudov Yasamal qebiristanlığında defn olunacaq - Azadliq Xeber\nElçin Behbudov Yasamal qebiristanlığında defn olunacaq\nElçin Behbudov Yasamal qəbiristanlığında dəfn olunacaq\n14.11.2015 / 11:02 xeber –\nİşgəncələrə Qarşı Azərbaycan Komitəsinin sədri Elçin Behbudovla vida mərasimi evində olacaq.\nHüquq müdafiəçisinin ailəsindən Lent.az-a verilən məlumata görə, onun cənazəsi bu gün götürüləcək. Elçin Behbudov Yasamal qəbristanlığında torpağa tapşırılacaq.\nQeyd edək ki, tanınmış hüquq müdafiəçisi iki gün əvvəl səhhətinin pisləşməsi ilə əlaqədar xəstəxanaya yerləşdirilmişdi. Şəkərli diabet xəstəliyindən əziyyət çəkən E. Behbudov gecə saat 01.00 radələrində dünyasını dəyişib.


Elektrik mühərriki — Vikipediya\nElektrik mühərrikinin quruluşu\nElektrik mühərriki — elektromexaniki çevrici olub elektrik enerjisini mexaniki enerjiyə çevirir. Elektrik mühərriklərində (EM) valda oturdulmuş dolaqlarda maqnit sahəsinin yaratdığı qüvvə nəticəsində hərəkət yaranır və beləliklə val fırlanır. Buna görə də, elektrik mühərriklər həm də generatorun əksi tərəfi kimi qəbul edilir. EM-lərdə çox vaxt fırlanma, bəzi hallarda isə xətti hərəkət almaq mümkündür. Bu mühərriklər müxtəlif iş maşınlarını hərəkət etdirmək üçün tətbiq olunur.\nSabit elektrik cərəyanla işləyən EM,\nDəyişən elektrik cərəyanla işləyən EM,\n-Sinxron EM-lərin rotoru firlanma tezliyi ilə maqnit sahəsinin firlanma tezliyi ilə üst-üstə düşür.\n-Asinxron EM-lərdə rotoru firlanma tezliyi ilə maqnit sahəsinin firlanma tezliyi ilə üst-üstə düşmür.\nAddım mühərrikləri – bunlarda rotorun vəziyyəti addımlarla təyin olunur. Rotoru istənilən vəziyyətə döndərmək üçün lazımi dolağa cərəyan impulsu vermək lazımdır. Vəziyyəti dəyişmək üçün başqa dolağa impuls ötürülür.\nVentil mühərriklər – EM mühərrikləri olub qapalı sistemdən ibarətdir. Bu sistemə rotorun vəziyyətini təyin edən datçik, idarə sistemi və güc çevricisi daxildir.\nPiksi elektrik maşını\nİlk sənaye generatoru, Allians şirkəti\n1820-ci ildə danimarkalı kimyaçı Hans Kristian Östred elektromaqnetismus fenomenini kəşf edir. Həmin ildə ingilis fiziki Maykl Faradey "elektromaqnetik dönmə" haqqında işini çap etdirir. O, müstəvi üzərində nal formalı maqnit arasında elektrik keçirici lövhənin fırlanmasını və bu prosesin əksini sübut edən qurğunu nümayiş etdirir. 1822-ci ildə Peter Barlov onun adı ilə bağlı olan Barlov çarxını düzəldir. Amerikalı çilingər Tomas Davenport 1834-cü ildə Vermontda kommutatoru düzəldir və 1837-ci ildə dünyada ilk dəfə olaraq elektrik mühərriki üzrə patent alır. Avropada Anyos Yedlik və Herman Yakobi eyni qaydada praktikada tətbiq oluna biləcək mühərriklərin düzəldilməsi üzrə işləyirlər. Yakobinin mühərrikiri elektrik ilə maqnit sahəsinin yaranmasına əsaslanırdı. Onun düzəltdiyi maqnet çubuqlar dəyişən cərəyan sayəsində 180° dönə bilirdi. Hər yarım dövrdən sonra xüsusi mexanizmin köməyi ilə cərəyanın istiqaməti dəyişdirilərək rotorun daimi fırlanması əldə edilir. Yakobi 1838-ci ildə Peterburq şəhərində 6 nəfəri daşıya biləcək gəmini 220 Vatt gücündə mühərriklə hərəkət etdirir. Onun gəmisi 4,5 k/saat sürətinə malik idi. Texnikanın tarixində 1837/38-ci illər elektromexaniki ötürmənin yaranması illəri sayılır. Onu da qeyd etmək lazımdır ki, bu dövrdə sabit cərəyanla işləyən mühərriklər az tətbiq olunurdu. Dəyişən cərəyanla işləyən mühərriklərin tətbiqi yeni konstruksiyanın layihələndirilməsini tələb edirdi. 1841-ci ildə Çarlz Vitston ilk dəfə olaraq dəyişən cərəyanla işləyən sinxron mühərrikini düzəldir. Ancaq bu mühərrikin bir çox çatışmayan cəhətləri var idi. Ən əsası ondan ibarət idi ki, mühərriki işə salmaq üçün əlavə təcilləndirici mühərrik lazım idi. 1888-ci ildə italiyalı fizik Ferraris və xorvatiyalı ixtiraçı Nikola Tesla (1856–1943, o sonralar ABŞ-da çalışmışdır, şəkil 2.63) fırlanan elektromaqnit sahəsi hadisəsini kəşf edirlər. Teslanın etdiyi ixtiralar elektrotexnikada yeni eranın başlanğıcını qoyaraq butun dünyada böyük maraqla qarşılanmışdır. 1888-ci ildə ABŞ-ın "Westinghouse Elektrik Company" firması Teslanın bütün ixtiralarını alaraq elektrik mühərriklərinin istehsalı ilə məşğul olur. Sonralar Almaniyanın AEG firmasında çalışan mühəndis Dolivo-Dobrovolski (1862–1919, o rus mənşəli idi) Teslanın mühərrikini təkmilləşdirərək daha mükəmməl bir maşın ixtira edir. Onun əsas işləri mühərrikin rotorunun yeni formada düzəldilməsi ilə bağlı olmuşdur. Aparıcı rotorun materialı onun işində böyük rol oynayırdı. Rotor gərək həm kiçik elektrik müqavimətinə, həm də yaxşı maqnit keçiriciliyinə malik olmalı idi. Dolivo-Dobrovolski poladdan hazırlanmış silindrik rotorun periferiyası üzrə mis çubuqlar keçirir. Onun bu konstruksiyası gözlənilən nəticəni verir və bu günə kimi praktikada geniş tətbiq olunur. Dolivo-Dobrovolski 1889-u ildə oz rotoruna patent alır. Öz ilk 3 fazalı mühərrikini Dolivo-Dobrovolski 1889-cu ildə düzəldir. Onun apardığı tədqiqatlar nəticəsində asinxron mühərriklərinin effektivliyini kəskin artırmaq mümkün olmuşdur. Bu mühərriklərin texniki parametrləri o dövrdə mövcud olan başqa mühərriklərin parametrlərindən yüksək idi. Ona görə də, sonralar asinxron mühərriklər elektrik cərəyanı ilə təmin edilə bilən bütün istehsal sahələrində başqa mühərrikləri sıxışdıraraq geniş tətbiq olunur. Elektrik mühərriklərinin yaradılması istiqamətində aparılan tədqiqatlar göstərmişdir ki, cərəyan mənbəyi kimi batareyalardan istifadə etmək imkanı artıq tükənmişdir. Buna görə də, mütəxəssislər yeni texniki imkanlar üzərində işləməyə başlayırlar. Bunsuz elektrik mühərriklərinin geniş tətbiqi mümkün deyildi.\nİlk enerji yaradan mənbə kimi Ippolit Piksi (fran. Hippolyte Pixii, 1808–1835) tərəfindən Parisdə Amperin təklif etdiyi komutator (cərəyan çevricisi) əsasında düzəldilən dəyişən cərəyan generatoru sayılır. 1833-ci ildə Piksinin düzəltdiyi bu generator Faradeyin magnit induksiya prinsipinə əsaslanırdı. Ancaq bu generator yalnız laboratoriyada sınaqdan keçmişdir. İlk praktikada tətbiq oluna biləcək dəyişən cərəyan generatoru 1849-cu ildə Floris Nollet tərəfindən ixtira edilmiş və Allians konsernində hazırlanmışdır. Bu komutatorsuz generator London küçələrindəki lampalar üçün lazım olan qazın elektro-kimyəvi üsulla alınmasında istifadə edilirdi. Bu prinsiplə işləyən, yəni daimi maqnitə malik generatorların bir çox çatışmayan cəhətləri var idi.\n1867-ci ildə Verner fon Simens (1816–1892) aşkar etmişdir ki, generator maqnitinin özəyindəki qalıq cərəyanı istifadə etməklə əlavə cərəyan verilməsindən imtina etmək olar. Maqnitin özəyində cərəyan kəsildikdən sonra həmişə mövcud olan zəif maqnit sahəsindən (remanent maqnitismus) istifadə etməklə induksiya gərginliyi əldə etmək olar. Bu gərginlik kiçik sahə maqnitlərini yaratmağa kifayət edir. Mühərriki işə saldıqda bu getdikcə böyüyür. Generatorun öz-özünə həyacanlanmasını almaq üçün o generatorda əlavə çevirgəc düyməsi nəzərdə tutur. Elektrodinamo prinsipinin kəşfindən sonra heç bir kənar enerji mənbəyinə ehtiyacı olmayan böyük generatorların düzəldilməsi mümkün olur. Bu ixtira XIX əsrdə elektrotexnikanın inkişafında əvəzsiz rol oynamışdır.\n↑ Hərəkətli tokoçəkiliş düyünü-elektrik mühərrikinin komplektləşdirməsi\nMənbə — "https://az.wikipedia.org/w/index.php?title=Elektrik_mühərriki&oldid=6248330"\nBu səhifə sonuncu dəfə 20 dekabr 2021 12:08 tarixində redaktə edilib.


Türkiyə Quru Qoşunlarının komandanı Bakıda görüşlər keçirib - Poliqon.az\nTürkiyə Quru Qoşunlarının komandanı Bakıda görüşlər keçirib\n12 Mart 2014 08:38\nBakıda səfərdə olan Türkiyə Quru Qoşunlarının komandanı ordu generalı Hulusi Akar dünən və bu gün bir sıra görüşlər keçirib. “AzeriDefence”nin məlumatına görə, martın 10-da əvvəlcə H. Akarın Müdafiə Nazirliyində qarşılanma mərəsimi keçirilib. Rəsmi protokola uyğun olaraq Quru Qoşunları Komandanı Şərəf kitabına ürək sözlərini yazıb.\nNümayəndə heyətlərinin geniş tərkibdə keçirilən görüşündə müdafiə naziri general-polkovnik Zakir Həsənov qonaqları salamlayaraq, Azərbaycanla Türkiyə arasında əməkdaşlığın dostluq-qardaşlıq münasibətləri üzərində qurulduğunu və bu əlaqələrin daim inkişaf etdiyini qeyd edib. Bölgədəki hərbi-siyasi vəziyyətə toxunan müdafiə naziri, Ermənistanın regional sabitliyə əsas təhlükə yaratdığını, Dağlıq Qarabağ probleminin beynəlxalq hüquqa və BMT Təhlükəsizlik Şurasının müvafiq qətnamələrinə uyğun həllinə nail olunmasının vacibliyini vurğulayıb.\nOrdu generalı Hulusi Akar da öz növbəsində dövlətlərarası əlaqələrinin qədim tarixi bazaya, mehriban dostluq münasibətlərinə əsaslandığını və Türkiyənin Azərbaycanın vacib tərəfdaşı olduğunu qeyd edib. Sonra Azərbaycan-Türkiyə hərbi əlaqələri və qarşılıqlı maraq doğuran digər regional təhlükəsizlik məsələləri ətrafında fikir mübadiləsi aparılıb.\nMartın 11-də isə prezident İlham Əliyev Hulusi Akarın başçılıq etdiyi nümayəndə heyətini qəbul edib. Görüş zamanı dövlət başçısı bildirib ki, Türkiyə Quru Qoşunları komandanının başçılıq etdiyi nümayəndə heyətinin Azərbaycana səfəri iki ölkə arasında münasibətlərin bütün istiqamətlərdə, o cümlədən hərbi sahədə yüksək səviyyədə olduğunu bir daha təsdiq edir. Hərbi sahədə əməkdaşlığı ikitərəfli münasibətlərimizin inkişafının tərkib hissəsi kimi dəyərləndirən prezident İlham Əliyev son illər bu istiqamətdə də mühüm nailiyyətlərin əldə olunduğunu deyib.\nDövlət başçısı əməkdaşlığın bu sahədə daha da genişləndirilməsi üçün qarşılıqlı təcrübə mübadiləsinin, birgə təlimlərin keçirilməsinin və birgə istehsal sahələrinin yaradılmasının önəmini qeyd edib.\nH. Akar ilk dəfə Azərbaycana 1994-cü ildə səfər etdiyini və Azərbaycan xalqının ümummilli lideri Heydər Əliyevlə görüşünü böyük ehtiramla xatırlayıb. Ötən dövr ərzində Bakıda çox böyük dəyişikliklərin şahidi olduğunu vurğulayan H. Akar Azərbaycanda gedən sürətli inkişaf proseslərinin onda yüksək təəssürat yaratdığını deyib.


İkinci sahibiyəm. İlk öncə onu qeyd edim ki birinci sahibi maşın üzərinə zər vurub. Yanı udarı falan yoxdur, sadəcə xoşuna gəlib zər vurub. Udarı olub deyə zərlənib sualları verməyə ehtiyyac yoxdur. bu gədər pul verən insan hər halda almamışdan əvvəl yoxlayacaq maşını. Heç bir problemi yoxdur, Ozüm də çox az sürmüşəm, məndə olan vaxtı da əsasən bağlı qarajda durub. barter maraqlandırmır, cünki ölkədən gedirəm, elə bu səbəbdən də satıram. satmağa tələsmirəm. Full komplektasiyadır. Qiymətin telefonla danışmağa çalışmayın, yerində baxanda müzakirə edərik. Problemləri - şüsə qaldıranın düyməsi dəyişilməlidir və s. xırda xuruş. Maşın adətən baksovet tərəfdə olur\nlyuk, qızdırılan oturacaqlar, dəri salon\nelanın nömrəsi 54012928\nDodge Durango AZN 34000


Görkəmli yazıçı Yusif Vəzir Çəmənzəminlinin İstanbulda Azərbaycan Demokratik Respublikasının səfiri olarkən Xarici İşlər naziri Fətəli xan Xoyskiyə yazdığı məktubu təqdim edirik.\n19 fevral 1920-ci ildə yazılan bu məktub yazıçı-tərcüməçi Nəriman Əbdülrəhmanlının "Qurban” roman-xronikasından götürülüb.\n"Ukrayna və Krımda hökuməti-mətbuəmi təmsil edərkən nə qədər maddi sıxıntılar çəkdiyimi və cümhuriyyətin şərəfinə toxunacaq dərəcədə gülünc vəziyyətlərdə qaldığımı Bakıda təqdim etdiyim rəsmi raportlarımda qeyd etmişdim. İstanbul səfarətini alarkən artıq bu dəfə hökumətim kəndisini təmsil edən bir müəssisəyə qarşı laqeyd bulunmaz zənnində idim. Təəssüflə yenə aldandım (cəsarətimdən dolayı məni əfv ediniz). Dəfələrlə rəsmi raportlar göndərdiyimə rəğmən səfarət yenə parasız buraxılır.\nZənn etmirəm ki, göndərdiyiniz əlli min franklıq bir çek ilə səfarətin (səfirlik) idarə olunacağına qanesiniz. Halbuki, yalnız səfarət binasına ayda dörd yüz səksən lirə icarə verilir. Səfir, müstəşar, iki katib, kavaslar və Bakı ilə İstanbul arasında rabitəmizi təmin edən kuryerdən ibarət bir təşkilat əzalarının maaşları və i. a.\nTəfsilata hacət varmı? Rəsmi raportlarımda uzun-uzadı bəhs olunur. Yalnız sizdən bir ricam vardır. Hökumətimizin xətaları üzündən üzərimə düşən bu ağır məsuliyyətdən məni qurtarınız və müsaidə ediniz səfarəti müstəşarıma tərk edərək geri gələyim. Əminəm ki, bu dəfə artıq kuryer həftələrcə Bakıda ləngiməyəcək və cavabınızı alar-almaz bu ağır məsuliyyətdən qurtaracağam”. (lent.az)


Nardaran işi: dindarlara qarşı DİN müəmması. | Kend.info\n17 Fevral 2017 13:49 Əhalinin tibbi müayinələrinə start verilib 13:38 Gəncədə 16 yaşlı qız dəm qazından boğulub 13:36 Yeyinti məhsulları idxalı artıb 13:33 Şengen bölgəsinə səfər qaydaları sərtləşdi 13:31 Astaralı satıcı: “Nisyə alıcıların sayı iki dəfə artıb” 13:28 Telefon şarjına görə bir avro 12:36 Göyçay rayon Mirzəhüseyinli kənd sakini Əliyev Rafiq Təvəkkül oğlundan Şok FOTO VİDEO 12:04 “Samsung”un vəliəhdi həbs olunub 12:03 ABŞ müdafiə naziri Mattis Şoyquya cavab verməyi “lazım bilmir” 12:00 Banklarda dollar daha da bahalaşıb 11:59 Zakir Fərəcov gələndən Sumqayıta ayrılan pula təzə şəhər salmaq olardı… 11:57 Yarım kiloluq zümrüd əməliyyatı 11:55 Avropa Parlamenti vahid Avropa ordusunun yaradılması üzrə qətnaməni təsdiq edib 11:54 Ermənilər atəşkəs rejimini 40 dəfə pozub 11:52 Tramp: “Sızdıranları tapacağıq və böyük hesab ödəyəcəklər” 11:51 “Yaxın aylarda manatın dəyərdən düşməsi sürətlə gedəcək” 11:49 Həmsədrlər regiona gəlir 11:47 Avropa Liqasında 1/16 finalın ilk oyunları keçirilib 11:41 ABŞ prezidenti gələn həftə yeni miqrasiya fərmanı imzalayacaq 11:39 “Brent” neftinin bir bareli 56 dollardan aşağı satılır 01:07 Vitamin D həbləri ‘soyuqdəymə və qripin’ qarşısını alır 01:05 Polis rəisi günlərlə MTN-də saxlanılıb, 1 milyon verib canını qurtarıb 01:04 Bahçelidən referendumda AKP ilə ortaq iş siqnalı 01:03 Putin telekanallara Trampın tərifinə son qoymaq göstərişi verdi 01:01 Avstraliya kilsəsi qurbanlara 213 milyon dollar ödədi 01:00 İŞİD-çi məsciddə özünü partlatdı, 72 nəfər öldü 00:58 Saxta diplomlarda deputatın imzası var… 16 Fevral 2017 22:20 Merkel ifadəsində “dostlar arasında dinlənmə olmaz” deyib 22:17 İranda seçki qurbanı Mustafanın anası həbs edilib 22:14 “Azadlıq”ın əməkdaşları yenidən ifadə verdi 22:12 Novruzda əfv sərəncamı gözlənilir 22:09 ABŞ və Rusiya hərbi liderləri Bakıda nədən danışdı? 22:07 Çovdarov məhkəməsinin qəribə zərərçəkənləri 22:05 Pentaqon Ukrayna ordusunun potensialını artırmaq niyyətindədir 18:31 Babək Zəncani haqqında kritik qərar 07 Sentyabr 2016 - 16:29\nNardaran işi: dindarlara qarşı DİN müəmması.\n“Nardaran işi” ilə bağlı məhkəmə prosesi şok hadisələrlə cəmiyyəti heyrətləndirir. Xalq arasında “Bandotdel” kimi tanınan idarənin əməkdaşlarının törətdiyi qəddarlıq, insan ölümü ilə müşayiət edilən əməllərinin hər dəfə yeni təfərrüatları aşkarlanır. “Bandotdelin” əməliyyat müvəkkili Şahlar Cəfərov zərərçəkmiş və şahid qismində dindirilərkən həyəcanlı anlar yaşanır. Doğrusu, son illərdə Azərbaycan cəmiyyəti DİN-in içərisində bəslənən Hacı Məmmədovun insan oğurluğu və qətlləri ilə bağlı cinayət detektivin şahidi olub. Keçmiş MTN-də Akif Çovdarovun işgəncə imperiyası, Hilal Əsədovun ipək sapla müxalifətə qarşı toxuduğu hiylə toru ölkənin təhlükəsizliyinə cavabdeh olan bir dövlət orqanının mahiyyətini ortaya qoydu. “Nardaran işi” isə haqqında əfsanələr dolanan “Bandotdelin” işgəncə, zülm, özbaşınalıq, qanuna zidd əməllərini ortaya qoyur, DİN-in daxilində yeni bir qanunsuz əməllərin mövcudluğunu nümayiş etdirir. Şahlar Cəfərov məhkəmə zalına girən kimi sanki özü ilə bərabər Nardaran məhbusları üzərində törətdiyi işgəncə və insan əzablarını da zala gətirdi. Onu görən təqsirləndirilən şəxslər “bandotdel”də onlara dəhşətli işgəncə verənlərdən birinin məhz ciyinlərində müstəqil dövlətin rütbəsini daşıyan Şahlar Cəfərov olduğunu bildiriblər. Təqsirləndirilən şəxslər elə zaldaca onun üzünə dedilər ki, “Bu, cəlladdır, azərbaycanlı deyil. Bu elə hərəkətlər eləyib ki, normal azərbaycanlı onları eləməz… Bizi apardıqları mebel maşınında bu, xüsusilə fəallıq edirdi, canfəşanlıq edirdi. Ən çox qansızlıq, yırtıcılıq edənlərdən biri budur. Fərahimin (mebel maşınında döyülərək öldürülmüş Fərahim Bünyadov nəzərdə tutulur) qollarını arxadan bağlamaq istəyirdilər. Başına avtomatın qundağı ilə o qədər vurdular ki, axırda “Allahu Əkbər” deyə-deyə can verdi gözümüzün qabağında”. Bu sözlər faşizmin əməllərini, işgəncə texnalogiyalarını ifşa edən Nyurinberq məhkəməsində deyil, XXI əsrdə Bakı Bakı Ağır Cinayətlər Məhkəməsində “Nardaran işi” üzrə keçirilən məhkəmə iclasında DIN-in Baş Mütəşəkkil Cinayətkarlıqla Mübarizə İdarəsinin məsul əməkdaşı, “şahid və zərərçəkən” Şahlar Cəfərov ifadə verərkən səsləndirilib. Azacıq normal məhkəmə sistemi olan ölkədə, azacıq hüquqa hörmət edilən ölkədə bu adamlar insan ölümü ilə nəticələnən ağır cinayət əməllərinə görə elə məhkəmə zalındaca həbs olunmalıdır. 20-yə yaxın Azərbaycan vətəndaşı şəhadətlik edir ki, sap-sağlam Fərahim Bünyadovu Şahlar Cəfərov başda olmaqla “Bandotdelin” işçilər mebel maşınında avtomatın qundağı ilə döyə-döyə öldürüblər, guya müqavimət göstərildiyi haqqında təsəvvürlər yaratmaq üçün heç bir silahı, sursatı olmayan daha 3 dinc sakini güllələyiblər, qarşılıqlı atışma olduğu görüntüsü naminə hadisə yerindəki “atışmada” iki paqon yoldaşlarını namərdcəsinə güllələyib günahı da hadisə zamanı qətlə yetrilmiş adamların adına rəsmiləşdiriblər. Məhkəmədə vəkillər bu adamların hansı zərəri çəkdiklərini, nədən zərərçəkən olduqlarını soruşduqda utanıb-qızarmadan əməliyyat zamanı iki əməkdaşımız ölüb, iki paqon yoldaşımız həyatını itirib deyirlər. Nardaranda törətdikləri qanunazidd əməllərin adını dini terrorçu dəstənin zərərsizləşdirilməsi qoyub ötüşdürəcəklərinə əmin idilər. Hətta o qədər əmin idilər ki, istintaq zamanı “Bandotdelin şahid və zərərdidələri” müqəssirlərin adları və soyadları istisna olmaqla nöqtə vergülünə qədər bir-birini olduğu kimi təkrarlayan eyni ifadələr veriblər. Təkcə “ittiham edilənləri” bölüblər aralarında ki, kim kimin cibindən qumbara çıxarıb, kim kimin əlindən bıcaq və xəncər alıb. Vəkillər peşəkarlıqla istintaqın gedişində yol verilmiş bu saxtakarlıqları məhkəmə araşdırması zamanı ortaya çıxardılar. İstintaq zamanı nədən ifadələrin nöqtə-vergülünə qədər eyni olması haqqında onların sualları “Bandotdelin zərərdidə kollektivini” gülünc duruma saldı. Bu şounu quranlar bir vaxtlar DİN-in içində olan Hacı Məmmədovun cinayət bataqlığından çıxdıqları kimi aydan-arı, sudan-duru çıxmaq niyyətində idilər. Amma belə olmadı. Məsələ ictimailəşdi, cinayətin xronikası faş oldu. Hacı Məmmədovun, Akif Çovdarovun bandasından daha qəddar, daha qaniçən, insanlıq adına ləkə gətirən daha ağır işgəncə dəstəsinin ortada olduğu aydınlaşdı. “Bandotdelin” simasında DİN-in insan ölümü ilə nəticələnmiş qanunsuz əməli göz qabağındadır. Məhkəmənin gedişini izləyən xarici səfirliklərin, beynəlxalq təşkilatların nümayəndələri DİN-in öz vətəndaşına necə qəddar işgəncə verməsini, bu ağlasığmaz işgəncələr hesabına süni “terrorçu dəstə” quraşdırmasını, dəyənək gücünə cinayətinin izinin itirilməsini, təsəvvürəgəlməz işgəncələr hesabına günahsız insanlar əleyhinə ifadələr tələb edilməsini, adamların sadəlövhlüyündən istifadə edib əzab və hiylə yolu ilə onlara olmayan silahlarının “etiraf” etdirilməsini öz gözləri ilə gördülər, birinci mənbədən öz qulaqları ilə eşitdilər. Ölkə və dünya ictimayəti baş verən cinayət xronikasından xəbər tutdu. Nardaranın timsalında Azərbaycan adlı məmləkətdə hansı faciələr yaşandığından, dövlət adına hansı rəzalətlərin törədildiyindən səksəkəyə düşdü. İndi məhkəmənin hansı hökm çıxaracağının elə bir əhəmiyyəti qalmayıb. Prosesin bundan sonrakı mərhələsinin də elə bir hüquqi anlamı yoxdur. Təkcə bu faktlar Nardaran zavallılarının siyasi məhbus hesab edilməsi üçün kifayətdir. Cinayətin bütün mənzərəsi ortada olduğu halda, bəzi hüquq müdafiəçilərinin gözləmə mövqeyi tutması, prosesin sonunu gözləməsi sadəcə olaraq anlaşılan deyil. “Nardaran işi” Hacı Məmmədov və MTN cinayətlərindən sonra DİN daxilində yeni bir mütəşəkkil cəza dəstəsinin dövlət adından fəaliyyət göstərməsini bütün çılpaqlığı ilə ortaya qoyub. İkisi polis olmaqla, altı nəfər Azərbaycan vətəndaşı DİN tərəfindən həyata keçirilmiş bu avantüranın qurbanı olub. Amma hələ ki, “Bandotdel zərərdidələri” məhkəmə prosesində çox ötkəm və arxayın görünürlər. Lakin ölkədə hazırki sosial-iqtisadi və siyasi şərtlər belə ötkəm arxayınçılıq üçün əsas vermir.\nOxşar Yazılar İsmayıllıda baş vermiş cinayət kimlər tərəfindən ört-basdır olunub?Video Bircə milyonun külüngü… Mirdaməd Sadıqovun imzaladığı sərəncamın əsli Kend.infoya təqdim olunduVİDEO FOTO İsmayıllıdan kənd təsərrüfatı sahəsinin yoxlanılması ilə əlaqədar növbəti teleqram göndərilməsi üçün hazırlanır İlham Əliyev 1 sərəncam, 2 fərman imzaladı İsmayıllıda velosiped zavodu açıldı, amma Bakıda ancaq Çin velosipedləri satılır – REPORTAJ, FOTOLAR Ölkəmizdə analoqsuz inkişaf var.Ağsuda inkişaf lap qıjqırıb.Foto Video Azərbaycan – arxalı köpəklərin və sahibsiz itlərin oylağı VİDEO “Sonuncu müşavirə bir daha göstərdi ki, islahatların yolunda başlıca maneə İlham Əliyevin özüdür” Təsisçi və Baş redaktor: Elçin İsmayıllı


Sülhəddin Əkbər: “ABŞ-İran danışıqları regionda şərtləri dəyişir” » Reyting.az\nTarix: 12-05-2021 16:06 | Bölmə: Slayd\n“İsrail və Fələstin arasında problemlərin tarixi kökü, səbəbləri çoxdur. Başlıca səbəb İsraildən qaynaqlanır. Əslində İsrail Amerikanın İranla apardığı danışıqlardan ciddi narahatdır”.\nSülhəddin Əkbər xatırladıb ki, bir müddət əvvəl İsrail kəşfiyyatı-Mossadın rəhbəri Vaşinqtonda səfərdə olub: “Mossad rəhbəri ABŞ prezidenti ilə görüşərək İranla aparılan danışıqlarla bağlı narazılıqlarını da Vaşinqtona çatdırıb”.\nS. Əkbər qeyd edib ki, ABŞ-İran arasında ciddi danışıqların başlanması və müəyyən razılıqların əldə edilməsi regionda şərtləri dəyişir: “Eyni zamanda İsrail-Fələstin münaqişəsində. Getdikcə şərtlərin İsrailin əleyhinə dəyişə biləcəyini nəzərə alan Təl-Əviv hökuməti şərtlər dəyişməmiş və oturuşmamış məncə, ən yaxınında olan təhdidləri aradan qaldırmaq qərarını verib”.\nPartiya sədrinin fikrincə, indi İsrail və Fələstin arasında müşahidə olunan silahlı qarşıdurmanın nə ilə başa çatacağına dair fikir bildirmək hələ tezdir: “Çünki bütün tərəflərin mövqeləri aydın görünmür. Odur ki, mövqelərin tam aydınlaşması üçün bir qədər gözləmək lazım gələcək. Amma mənim fikrimcə, İsrail, əgər çox sərt beynəlxalq müqavimətlə rastlaşmasa qəti addımlar atacaq.


Tanınmış uşaq yazarı: “Yolpulu dərdindən beynəlxalq ordeni ala bilmirəm”\nKulis Şərif Ağayarla tanınmış uşaq yazıçısı Aygün Bünyadzadənin söhbətini təqdim edir.\n- Bizdə bəzən uşaq ədəbiyyatı ilə uşaqlardan bəhs edən ədəbiyyatı qarışıq salırlar...\n- Uşaq ədəbiyyatı başqa, uşaqlardan bəhs edən ədəbiyyat başqa. Əgər uşaqlardan bəhs edən əsər uşaq ədəbiyyatı sayılsaydı, onda, dünyada yaradılan ədəbi əsərlərin çoxu uşaq ədəbiyyatı olardı ki!\n- Bizdə uşaq ədəbiyyatı sahəsindəki vəziyyəti necə xarakterizə edərdiniz?\n- Biz, müasir dövrün uşaq yazarları əlimizdən gələni edirik. AYB-dən fərqli olaraq, F.Köçərli adına respublika uşaq kitabxanasının rəhbərliyi mümkün olduqca, tez-tez bir uşaq yazarlarını bir yerə toplamağa, iştirakımızla müxtəlif tədbirlər keçirməyə çalışır. Bu sahədə kitabxananın direktoru Şəhla xanım Qəmbərovanın əvəzsiz xidmətləri var. Məhz onun sayəsində dövrün üzdə olan uşaq yazarları bir-biri ilə mütəmadi görüşür, bu günün uşaq ədəbiyyatı problemlərini aramızda müzakirə edir və maraqlı tədbirlərə qatılırıq. Amma, kaş ki, bu qayğı dövlət səviyyəsində olsaydı…\n- Türkiyə və digər ölkələrdə analoji vəziyyət necədir?\n- Türkiyədə mənim məhz nağıl yazarı olduğumu bilən hər kəs hörmətlə “Hocam” deyə xitab edirdi. Elə xoş idi ki! Eşitdiyimə görə, Skandinaviyada uşaq yazarlarına çox böyük hörmət var və onlara gözəl şərait yaradılır.\n- Bizdə uşaq ədəbiyyatının vacibliyi barədə nə deyə bilərsiniz? “Böyüklər oxudu, qaldı balacalar?” - Bəzən belə düşünənlər olur.\n- Əslində, böyük ədəbiyyatının taleyi uşaqlara kiçik yaşlarından kitabı, mütaliəni, ədəbiyyatı sevdirən uşaq ədəbiyyatından asılıdır. Çünki, hər şey uşaq yaşlarından aşılanır insana. Vətənə məhəbbət də, böyüyə hörmət də, mütaliəyə məhəbbət də. Uşaq yaşlarında kitab oxumayan, kitabı sevməyən çətin ki, böyüyəndə əlinə kitab ala, ziyalı ola. Uşağa kitabı da məhz uşaq psixologiyasını gözəl bilən professional yazarların yazdığı kitablar sevdirir. Odur ki, əslində, uşaq ədəbiyyatı daha vacibdir, nəinki böyük.\n- Bəlkə bizə heç lazım deyil bu ədəbiyyat. Ümumiyyətlə ədəbiyyat...\n- Ədəbiyyat bütün dövrlərdə olub və olmalıdır. Əgər lazım olmasaydı, min illər boyu yaşamazdı. Tarixdə kimlər qalır əsasən? Yazıçı-şairlər, prezidentlər, hərbçilər və sənətkarlar: rəssam, heykəltəraş və aktyorlar. Deməli, ədəbiyyatın yaranması tarixi bir zərurətdir.\n- Tez-tez belə şikayət eşidirik: Azərbaycanda uşaq ədəbiyyatıyla məşğul olan yazıçılar azdır. Hətta yoxdur deyənlər də var. Bəziləri də deyir ki, əvvəlki uşaq yazarları daha yaxşı yazırdılar.\n- İnanın, elə istedadlı yazarlarımız var, ortaya elə əsərlər qoya bilərik ki! Amma, nə maddi, nə mənəvi maraq var. İnsan istər-istəməz ruhdan düşür. Əvvəlki yazarlara dövlət qayğısı vardı – kitablarını çap edir, satdırır, gərəksə, yazıçı istirahət etməyə müxtəlif kurortlara göndərilir, evi olmayanlar evlə təmin olunurdu. Yazıçıya qalırdı bircə yazıb-yaratmaq ki, bunu da o, vicdanla edirdi. İndi vəziyyət başqadır. Bilmirsən maddiyyat dərdi çəkəsən, bilmirsən kitabın dərcinin dərdini. Tutaq ki, kitab dərc olundu – bu dəfə də onun satış dərdini. Və ya əsər yazırsan – bu dəfə də “qonorar yoxdur” problemi. Uşaq ədəbiyyatının bu problemləri həll olunmasa, biz, bugünkü uşaq yazarları bu sahə ilə məşğul olan son yazarlar olacağıq – kimsə bu sahəyə gəlməyəcək. Necə ki, gəlmək istəmirlər!\n- Belə fikirlər də var ki, uşaqlar üçün yerli müəlliflərin canfəşanlıq etməsinə gərək yoxdur. Elə xarici müəlliflərin əsərlərini tərcümə eləsək bəsimizdir...\n- Belə bir reklam çarxı vardı: “Öz pomidorumuz, öz musiqimiz!” Nədən öz uşaq ədəbiyyatı nümunələrimiz olmasın? Tərcümə əsərləri başqa, öz müəlliflərimiz başqa. Elə isə, yerli cizgi filmləri çəkilməsin, teatrlar da yerli müəlliflərin əsərlərini oynamasın, ümumiyyətlə, yerli heç nə olmasın, çünki, bu gün yerli müəllifi oxumayan uşaq böyüyəndən sonra da yerli heç nəyi bəyənməyəcək. Bir də, maraqlıdır, sizin dediyiniz kimi fikirləşənlər, görəsən, yerli müəlliflərin böyüklər üçün yazdığı kitabları oxuyurlar?\n- Yerli müəlliflər uşaqlar üçün əlahiddə, spesifik hansı mövzularda yaza bilərlər ki, xarici ədəbiyyat nümunələri bunun yerini doldura bilməz?\n- Əgər uşaqlar üçün yazılırsa, həmin əsərdə, məncə, mövzu üstünlüyü olmamalıdır. Əsas olan həmin əsərin maraqlılığı, dinamikliyi və elə ilk cümlələrdən uşağı “tuta bilməsidir”. Əgər uşaq ilk 2-3 cümlədən sonra kitabı bir tərəfə atmadısa, demək, yazıçını ədəbiyyata daha bir oxucu qazandırdığı üçün təbrik etmək olar.\n- Müasir cizgi filmlərinin qəhrəmanları çox dinamikdir. Ağlasığmaz obrazlarla doludur. Bu cizgi filmləriylə müasir uşaq ədəbiyyatımızın ayaqlaşması üçün bir uşaq yazıçısı kimi cəhdlər edirsinizmi? Ümumiyyətlə, belə cəhdlərə ehtiyac varmı?\n- “Cırtdan” uşaq jurnalında baş redaktor olduğum dövrdə Cırtdanın bugünkü sərgüzəştlərini yaratmışdım – eyni dinamika və siz deyən “ağlasığmaz obrazlarla” dolu... Uşaqlarla yanaşı valideynlər də bu macəraları maraqla qarşılamışdılar. Gələcəkdə, imkan olarsa, çox maraqlı və dediyiniz kimi, dinamik bir cizgi filmi də çəkilsə, inanıram ki, uğurlu olacaq. Amma, təəssüf ki, yuxarıda söylədiyim səbəblərdən – maddi sıxıntıdan bu jurnal dərcini dayandırıb.\n- İndi nəsə yazırsınız?\n- 2000-ci ildən başlayaraq, nağıllar, nağıl-pyes və nağıl-povestlər yazır, dünya xalqlarının nağıl və əfsanələrini rus və alman dillərindən dilimizə tərcümə edib müntəzəm olaraq dövrü mətbuatda, xüsusilə uşaq mətbuatında çıxış edirəm.\n- Maraqlıdır, niyə bu sahəylə məşğul oldunuz? Sizi çəkən nə idi?\n- Məhz bu sahəyə məni çəkən hələ də daxilən “böyük uşaq” olmağımdır. Hər halda, iki kəlmə söhbət edən hər kəs bunu mənə deyir. Bu günə qədər də gündəlik olaraq, roman, şeir deyil, məhz uşaq nəsr əsərləri, dünya xalqlarının nağıl və əfsanələrini, eyni zamanda dünyaca məşhur uşaq yazarlarının həyat yollarını böyük maraqla oxuyuram. Bu həvəsi isə məndə, bu yaxınlarda dünyasını dəyişmiş atam – Telman Bünyadzadə hələ kiçik yaşlarımdan yaratmışdı. Özümü dərk edəndən mənə maraqlı nağıllar danışar, birgə nağıl kitabları oxuyardıq. Nağılları bir də niyə sevdim – burda mümkünsüzlər sehr vasitəsilə mümkün olur. Maraqlı bir fakt da var – bütün dünyada nağıl yazarlarının əksəriyyəti, o cümlədən Astrid Lindqren, Samuil Marşak, Nikolay Nosov, Vilhelm Hauf, Mark Tven, Conatan Svift, Lazar Laqin və digərləri mənim kimi, məhz noyabr ayında dünyaya gəliblər. Bəlkə də bu, alın yazım idi.\n- Bizim kukla və uşaq teatrları ilə bağlı nə deyərdiniz?\n- Özümə qardaş qədər yaxın bildiyim Ələkbər əminin vəfatından sonra, uzun müddət, bir neçə il Kukla Teatrına getməyə, sadəcə, ürək etmirdim. Ən nəhayət, təxminən 2 il əvvəl getdim və… yeni direktor - Rəşad Əhmədzadənin gəlişindən sonra burda kifayət qədər müsbət dəyişikliklər olduğunun şahidi oldum. O dəyişikliklər hazırda da böyük uğurla davam edir və mən buna təbii ki, ürəkdən sevinirəm. Bakı Uşaq Teatrında bir neçə tamaşa izləmişəm – o vaxt onlar Bakı bulvarında yerləşirdilər və tamaşalarında gedib izləmək çox rahat idi. Üstəlik, şahidi olmuşam – tamaşadan sonra zala enən aktyorlar ordakı balaca tamaşaçıların hər birinə xırda hədiyyələr də paylayırdılar – konkret olaraq diyircəkli qələm paylamaları yadıma gəlir ki, bu da mənim üçün aktyor-tamaşaçı arasında yaranan yeni bir isti münasibət idi. O hədiyyələri alan uşaqların sevincini görmək lazım idi! Daha sonra isə, bu teatrı, deyəsən, bir neçə dəfə yerini dəyişdilər və mən buna bir tamaşaçı kimi çox heyfsiləndim. Çünki, bununla, məncə, “teatrı daim bulvara gələn və bu teatrı sevən balaca tamaşaçılarından bilərəkdən ayrı saldılar” kimi təəssürat yarandı məndə.\n- AYB-də uşaq ədəbiyyatı ilə bağlı seksiya filan da var deyəsən... Bu barədə nə bilirsən...\n- Heç bir şey deyə bilmərəm, çünki, 2000-ci ildən o qurumla yolum ayrılıb. Səbəbi də çox gülüncdür – məhkəmənin qərarı əsasında bir şəxsə borcum var idi və AYB-də mənə bəyan etdilər ki, get o kişiyə borcunu ödə, ondan sonra səni birliyin sıralarına qəbul edərik. Baxmayaraq ki, AYB Anarın imzası ilə mənə elə həmin il “İlin ən yaxşı uşaq əsərlərinə görə” Tofiq Mahmud adına mükafatı verib, istedadlı olduğumu təsdiq etmişdi. Deməli, AYB-yə qəbul zamanı istedadla yanaşı, kiməsə borcunun olub-olmaması da əsas meyar imiş. Amma, nizamnaməyə bunu qeyd etməyi, nədənsə, unudublar.\n- Uşaq mətbuatıyla bağlı nə deyərdin...\n- Dövlətdən maliyyələşənlər istisna olmaqla, uşaq mətbuatı beşikdəcə boğulmaq təhlükəsi ilə üz-üzədir. Səyyar satış qadağan oldu, məktəblərdə satış qadağan oldu, metroda satış ləğv oldu – bu bədbəxt jurnal təsisçisi jurnalını harda satsın? O səbəbdən baş redaktoru olduğum “Cobi və dostları”, əməkdaşlıq etdiyim “Oyuncaq”, “Banu” və daha bir neçə uşaq mətbuatı nəşrini dayandırdı. Halbuki, burda çalışanlar kifayət qədər professional insanlar idi və balalarımıza hələ kiçik yaşlarından mütaliəyə maraq oyatmaq üçün əllərindən gələni edirdilər. Elə dövlətdən maliyyələşənlərin də vəziyyəti ürəkaçan deyil, mən bilən. Çünki, tirajları min nüsxəyə çatmayanları var deyəsən.\n- Bildiyimə görə, Siz vaxtilə “Uşaqlar qarşısında xidmətə” görə Polşanın və BMT-nin beynəlxalq “Təbəssüm Ordeni”nə layiq görülmüsünüz...\n- Görülməyimə görüldüm, amma... Bu barədə əmr 2010-cu ildə verildi, o vaxt mən Türkiyədə idim, Bakıya gələndən sonra dəfələrlə Polşa səfirliyinə müraciət etdim ki, Bakıdayam. Keçmiş səfir özü mənə zəng edib bildirdi ki, ordenimi almaq üçün Varşavaya getməliyəm. Daha sonra Mədəniyyət və Turizm Naziri Əbülfəz Qarayevə məktub yazıb vurğuladım ki, qazandığım bu ordenlə dünya üzrə müxtəlif illərdə Çingiz Aytmatov, Stiven Spilberq, Tereza ana, Səudiyyə Ərəbistanının kralı 2-ci Abdullah, İsveç kraliçası Silviya, Marqret Tetçer, Dalay Lama, rus Kukla Teatrının nəhəngi Sergey Obraztsov, “Nu poqodi” cizgi filminin rəssamı V.Kotyonoçkin, o cümlədən dünya uşaq ədəbiyyatının məşhur nümayəndələri Astrid Lindqren, Tuve Yansson, Coan Roulinq, Sergey Mixalkov, Aqniya Barto və digərləri təltif olunmuşlar. Təsis edildiyi 1968-ci ildən bu günədək isə dünyada cəmi 8 müsəlman bu mükafata layiq görülüb. Maddi imkansızlıq ucbatından 5 il olar ki, Polşaya – Varşavaya getməməyim, təqdimat mərasiminin baş tutmaması, bu nüfuzlu mükafatın qazanıldığı halda, hələ də Azərbaycana gətirilməməsi, zənnimcə, Azərbaycan mədəniyyəti üçün görünməmiş xüsusi bir vəziyyət hesab edilə bilər. Mən Azərbaycana geri döndüyüm andan bu günədək hələ ki, iş tapa bilmirəm. Eyni zamanda, şəkərli diabet xəstəsi olduğum üçün qorxuram, çox qorxuram ki, qəfildən səhhətimdə ciddi bir problem yaranar və ümumiyyətlə, Polşaya gedə bilmərəm. Sizdən Polşaya, Varşavaya gedib, təltif olunduğum “Uşaqlar qarşısında xidmətə görə” beynəlxalq “Təbəssüm Ordeni”nin təqdimatında iştirak edə bilməmə maddi yardım ayrılmasına göstəriş vermənizii xahiş edirəm. Mənə belə bir cavab məktubu gəldi: “Mədəniyyət və Turizm Nazirliyinin büdcə vəsaitində maddi yardım nəzərdə tutulmayıb”. Vəssalam! Orden-filan, Varşavada təşkil olunacaq təqdimat mərasimi aldı bir tərəfə, “Maddi yardım nəzərdə tutulmayıb” deyə cavab yazdılar... Siz də sual verirsiniz ki, uşaq ədəbiyyatına niyə gələn yoxdur?\nDələduzun Təhsil Nazirliyində nə işi var?


“Müharibədən sonra Paşinyanın hakimiyyətdə qaslması mürəkkəb məsələdir” – POLİTOLOQ - Hürriyyət\nEv Manşet “Müharibədən sonra Paşinyanın hakimiyyətdə qaslması mürəkkəb məsələdir” – POLİTOLOQ\n14:28 - 24 Noyabr, 2020\nAzərbaycanın yeni ərazilərini işğal etmək istəyən, lakin ağır zərbələr alan Nikol Paşinyan ölkə daxilində narazılıqları susdurmaq üçün repressiyalara başlayıb. Azərbaycanın apardığı əks-hücum əməliyyatı Paşinyanı həm hərbi, həm də siyasi baxımdan iflasa uğradıb.\nBəs, Paşinyanın müharibədən sonraki aqibəti necə ola bilər?\nMövzuyla bağlı Cənubi Qafqaz Təhlükəsizlik və Sülh İnstitutunun sədri Məhəmməd Əsədullazadəylə əlaqə saxladıq. O, Hurriyyet.org-a açıqlamasında, Paşinyanın hakimiyyətdə qalmasının müəyyən dərəcədə Rusiya və Azərbaycan üçün önəm kəsb etdiyini bildirib:\n“Rusiya, Azərbaycan və Ermənistan arasında imzalanan bəyanatdan sonra, göründüyü kimi Ermənistanda daxili siyasi vəziyyət mürəkkəbləşib. Hazırda müxalifət Paşinyanın istefasını tələb edir. Müəyyən vətəndaşlar da İrəvan küçələrində etiraz aksiyası keçirir. Ermənistanda vətən partiyasının sədri aksiyalara rəhbərlik edir. Əlbəttəki, Ermənistanla bağlanılan hər hansı bir müqavilə, eyni zamanda Paşinyanın hakimiyyətdə qalması müəyyən dərəcədə Rusiya və Azərbaycan üçün önəm kəsb edir. Çünki, Paşinyan kapitulyasıya müqaviləsinə imza atıb. Onun hakimiyyətdə qalması proseslərin normal məcrada getməsinə əsaslana bilər. Göründüyü kimi Ermənistanda bundan sonraki vəziyyət mürəkkəb olaraq qalacaq. Düşünürəm ki, Paşinyanın hakimiyyətdə qalması qeyri-mümkün olacaq. Çünki, həqiqətən də onun vəziyyəti dramatikdir. Bir neçə aydan sonra rus meyilli qüvvələr hakimiyyətə gətiriləcək. Paşinyana Errmənistanda müəyyən qədər etmiad olsa da, hazırda o etimadı da itirib. Onun kapitulyasiyaya imza atmağından sonra, ölkə siyasətində ciddi şəkildə tektonik dəyişikliyə gətirib çıxarıb. Müharibədən sonra Paşinyanın hakimiyyətdə qaslması mürəkkəb məsələdir. Yəgin ki, onu əvəz edən qüvvəllər hazırda hakimiyyətə gətirilməsi üçün hazırlanır. Paşinyanın hakimiyyətdə qalmasına müəyyən qüvvələr, əsasən də Rusiya öz dəstəyini ifadə edir. O, eyni zamanda altı ay müddətinə parlamanet seçkilərinə də gedə bilər. Bu da onun Ermənistanda bundan sonra hakimiyyətdə qallmasına müsbət təsir edə bilməz”.\nƏvvəlki məqaləNetanyahunun Bəhreynə səfəri gözlənilir\nNövbəti məqalədəBayraktar TB2 Rusiyanın nəbzini bu dəfə Krımda yoxladı: Rus HHM sistemləri yenə “lax” çıxdı


“Vətən Müharibəsi Qəhrəmanı” adının kimlərə\n17:42 01 Dekabr 2020 Oxunub : 2312\nXəbər verdiyimiz kimi, Azərbaycan Respublikasının “Vətən Müharibəsi Qəhrəmanı” adı təsis edilib. Prezident İlham Əliyev bununla bağlı "Azərbaycan Respublikasının “Vətən Müharibəsi Qəhrəmanı” adının təsis edilməsi haqqında" qanunu təsdiqləyib. “Azərbaycan Respublikasının “Vətən Müharibəsi Qəhrəmanı” adı haqqında Əsasnamə” təsdiqlənib.\nAzvision.az Prezidentin imzası ilə təsdiqlənmiş Azərbaycan Respublikasının “Vətən Müharibəsi Qəhrəmanı” adı haqqında əsasnaməni təqdim edir.\nTeqlər: Vətən Müharibə Qəhrəman